Tel 0034 690012310\nErreserbak: 690012310 y restaurante@monasteriodeleyre.com\nBehe-denboraldian, jatetxea igande gauetan eta astelehen eta astearte eguerdietan ixten da.\nMartxoaren 1etik ekainaren 30era eta irailaren 1etik urriaren 31ra: 10:15-19:00\nAzaroaren 1etik otsailaren 28ra: 10:30-18:00\nBisitak gaztelaniaz egiten dira, baina, nahi izanez gero eta aldez aurretik erreserbatuta, euskaraz, ingelesez, frantsesez, italieraz, errusieraz eta txineraz egiten ahal dira, talde bakoitzak 50€ gehiago ordainduta.\n· VIP bisitak: gure gidarietako bat zure taldeari lagunduko dio, pertsona kopuru gutxienekoa ezarri gabe, 50€ gehiago ordainduta. Bisita gidatu pertsonalizatu eta esklusiboaz gozatu ahal izanen duzue.\n· Bisita eta dastatzea:\n1.- Txantxigorri opila eta Leireko likorea: gure monjeek ekoitzitako likorea eta txantxigorri opilaren zati bat dastatu ahal izanen dira; txantxigorria gure lurraldeko gozoki tipiko bat da eta, kasu honetan, inguruko artisau ezagun batek egiten du. 2,70 € gehitu beharko zaizkio pertsona bakoitzaren prezioari.\n2.- Monasterioko pintxoa (Erronkariko gazta eta monasterioan egindako irasagar-gozokia) Nafarroako Jatorri Izendapena duen ardo gorriaz lagunduta. 2,70 € gehitu beharko zaizkio pertsona bakoitzaren prezioari.\n3.-Per Sé kabiarra eta cava: Esan kokatutako arrain-haztegian, gaizkata-hazkuntzan aritzen dira eta kabiar ekologikoa ekoizten dute. 20 € gehitu beharko zaizkio pertsona bakoitzaren prezioari.\n· KONTZERTUA ETA ORGANO ENTZUNALDIAK


Wikiloc | Buruntza Lasarte-Oriatik Ibilbidea Zabaleta, País Vasco (España)- GPS track\nMendi Ibilaldiak (Mendi Ibilaldiak Ibilbide onenak Espainia tik → Euskadi → Zabaleta )\n4.871 338 2538\n3 ordu 55 minutu\nIkusita 1201 aldiz, jaitsita 38 aldiz\nNondik gertu: Zabaleta, País Vasco (España)\nLasarte-Oriara iristen zen Plazaolako trenaren arrastotik eman ditugu lehen urratsak . Argiztatutako tunela zeharkatu eta apenas aldaparik gabe aurrera egin dugu bidegurutze batera heldu arte. Puntu honetan, Azkorte aldera zuzentzen den bidetik altuera hartuz joan gara. Erraz iritsi gara Azkorteko ermitaren ondora. Puntu honetatik, ataka igaro eta xenda hestu batetik gorantz egin dugu aldapa pikoan zehar. Azken zatia ote arten bete dugu eta konturatu orduko Buruntzako erpin geodesikoaren ondora igo gara. Metro batzuk aurrerago gurutze erraldoia eta buzoia.\nBertatik dagoen ikuspegiaz gozatu eta gero, Andoain aldera zuzentzen den xendatik beherantz egin dugu. Berehala, eskuinetik irekitzen den bide zabaletik San Roke ermita txikiaren ondora jaitsi gara aterpe eder bat atzean utzi eta gero. Xendak sigi-sagan harrobiaren ondotik marrazten da eta gero pinudian murgildu gara. Altuera erraz galdu eta eskuinerantz jo dugu Buruntzako magala zeharkatzen duen bidetik.\nBerriro Azkorteko ermitaren ondora itzuli gara eta igotako bidetik jaisten hasi gara, baina berehala ezkerretik ateratzen den beste bidetik aldapan behera egin dugu. Errepide batera iristean hau utzi eta eskuinetik dagoen aldapatik Benedikako tontorrera igo gara. Bertan 2012an jarritako buzoi berria. Xendaren norabidean altuera galdu dugu erraz Ierdiko lepora ailegatu arte. Puntu honetan eskuinerantz jo eta berehala, zelaian zabaltzen den bide zabaletik errekaren ondoraino jaitsi gara baratz artean. Lehen etxeen ondotik pasa eta eskuinetik igotzen den bidetik berriro Plazaolako trenaren ibilbidera igo gara. Tunela igaro eta abiapuntura iritsi gara.\niñi gomez 19 jul. 2019


ORDIZIAKO ONDARE ESKULTORIKOA HIZPIDE OSTIRALEAN BARRENAN - ORDIZIAKO UDALA\nORDIZIAKO ONDARE ESKULTORIKOA HIZPIDE OSTIRALEAN BARRENAN\nJuanjo Usabiaga Urkola ordiziarrak emango du hitzaldia, arratsaldeko 19:00etan.\nOstiral honetan, irailaren 14an, arratsaldeko 7etatik aurrera, Juanjo Usabiaga Urkola ordiziako historialariak “Ordiziako ondare eskultorikoa historian zehar” izenburu duen hitzaldia eskainiko du Barrena Kultur Etxean, "Miguel de Aranburu" Gipuzkoako Historialari Elkarteak eta Ordiziako Udaleko Kultura sailak antolatutako “Ordizia 750-Historia” solasaldi zikloaren barruan.\nHerri baten ondare eskultorikoa mendez mende garatzen eta zabaltzen da. Ordiziako kasuan, garai historiko bakoitzeko mugarriak diren adibide eskultorikoak ditugu. Azken finean, adierazpen eskultorikoak gizarte zehatz edo jakin baten taupaden ondorioak dira. Hori dela eta, herrian ditugun zenbait adibide esanguratsuren azterketa proposatzen da. Gure begien aurrean, askotan oharkabean, esparru ezberdinetan, eraikin baten barruan edo espazio publiko irekian, begizta ditzazkegu garai bateko eta gaur egungo zenbait proposamen plastikoak. Beraz, herriko artelan eskultorikoak bihurtuko dira bilakaera horren protagonista eta ardatz, ikuspuntu ezberdinetatik beren ezaugarriak azpimarratuz, nabarmenduz beraien gailentasun historiko eta artistikoa Ordiziako herrian ikusgai dagoen ondare gisa. Hitzaldian zehar, herriko txoko edo kaleetan zehar topa daitezkeen eskultura oroigarri eta zedarri garaikideen ibilbidea egingo da.\nEskultura tridimentsional eta bolumetrika horren materialtasun fisikoak, egin ziren garaian bertan eta orobat mendeak igaro ondoren, ukitu eta atzeman daitekeen eguneroko errealitate nabaria bihurtzen dira. Gure begien aurrean daude eta denborarekin ezagunak gertatzen zaizkigu. Aldi berean, eskultura hauek, beren dimentsio plastikoan elkarreraginezko harremanak sortzen dituzte, eta atzoko eta gaurko gizonak eta emakumeak egunero mugitu diren eta mugitzen jarraitzen diren eremu fisikoko horren inguruko erreferentzia bisual garrantzitsuak bihurtzen dira, era berean errealitate guztiz egunerokoak bihurtuz.\nPixkana aldatzen eta hobetzen diren teknikak eta prozedurak baliatuz, eskultoreek formak zizelkatzen, moldatzen eta eraikitzen dituzte materiale ezberdinez baliatuz, hala nola, harria, egurra edota metala. Lehengai horiek, objektu artistikoak bihurtzen dira. Hala, garai bakoitzaren kulturaren baitan eskultura proposamenak sortzen dira une jakinetako premia, kezka edo balditza espiritualei erantzuna emanez. Artelan horietan eduki edo esanahi jakinak gauzatzen dira. Hori guztia, garai bakoitzeko sustapen artistikoaren problematika kontutan harturik gertatuz.\nErdi aroko garaian, elizak sustatutako mota ezberdinetako eskultura erlijiosoa abiapuntu gisa hartuko da. Aro Modernoan, XVI, XVII eta XVIII. mendeetan, erretaulagintza eta deboziozko iruditeria erretaulak…Aro garaikideko eskulturagintzaren garapena eta bilakaera aztertzerakoan XVIII. mendearen azken herenaz geroztik gaur egun arte, eskulturak lantzeko usadiozko modua eta eskulturaren izatea beraren pixkanakako aldaketak igartzen dira. Une honetan, joera eta mugimendu eskultoriko arras ezberdinak sortu eta kateatuko dira, inolako linealtasunik gabeko garapen batetan. Gainera, eskultura generoen atalean aldaketa ugari ematen dira, generoen arteko mugak sistematikoki irauli edo puskatu arte.\nOrdiziako XX. eskulturagintzaren abiapuntua, Andres Urdanetaren omenezko eskultura oroitarrian gauzatzen da. 80ko hamarkadatik aurrera Ordizian ikusgai dugun eskulturagintzan nabarmentzen da Modernitatea eta Postmodernitatearen giro artistikoan emandako aldaketa handiak, non eskultore belaunaldi artistiko berriek egiten duten lan.\nJuanjo Usabiaga Urkola ordiziarrak (1968-XI-11) Artearen Hisoriako ikasketak egin zituen Madrilgo Complutense Unibertsitatean (1991).Madrilen Arte Irakaslea izan zen Universidades Norteamericanas Reunidas Complutense Unibertsitateko Arte Ikasketetan (1994-1998).1998tik Artearen Historiako irakaslea da Euskal Herriko Unibertsitateko Gasteizko Letren Fakultatean, Arte Historia ikasketetan. Halaber, 2015etik Donostiako Esperientzia Geletako Arte irakaslea da ere. Euskal Herriko Unibertsitateko ikerketa talde ezberdinen partaide edo ikertzailea dugu. 2001etik 2005ra arte Eusko Jaurlaritzak sustatutako Euskal Erkidegoko Ondarearen Katalogazioaren ikerketa proiektuaren partaidea izan zen. 2014-2016 urteren artean Behe Erdi Aroko Artean Maitasunaren irudiaren ikerketa proiektuaren partaidea izan ere, eta egun, Gizartea, Boterea eta Kultura (XIV-XVIII. Mendeak) ikerketa proiektuaren ikertzailea da. Bere argitalpen nagusien artean, nabarmentzen dira Euskal Herriko Pintura (2003) eta Euskal Herriko Eskultura liburuak (2004) edota 2003an idatzitako Erdi Aroko artearen inguruko kapitulua Arte y Arquitectura en el País Vasco. El Patrimonio del Románico al siglo XX liburuan. Prentsa arloan, Egunkaria, Euskaldunon Egunkarian, kolaboratzailea izan zen 1997 eta 1998an, Madrilen berriemailea izanik artearekin eta euskal kulturarekin zenbait prensa artikuluak argitaratuz.


Esan ohi da gezurra esateko hiru modu daudela: gezurra esatea, erdi egiak esatea eta estatistika erabiltzea. Hiru moduak baliatu zituen egurraren industria ordezkatzen duen Baskegur elkartearen ordezkariak, otsailaren 10ean Gasteizko Legebiltzarrean, Ingurumen Lurralde Plangintza eta Etxebizitza Batzordean egindako agerraldian (https://youtu.be/jKt4hWMaLdg).\nEstatistika gezurra esateko erabiltzea baita, esaterako, adieraztea azken 40 urteetan EAEn baso-azalera (ez badugu zuhaitz-estaldura soila bezala ulertzen) handitu egin dela, edo iparralderago dauzkagun herrien aldean hemen ez daukagula hainbesterainoko monolaborantzarik, edo EAE mailan konifero eta hostozabalen artean oreka dagoela, edota baso-jabeen artean lur-jabe handirik ez dagoela esatearekin batera, EAEko sail pribatuen erdia baino gehiago, 130.000 ha, jabe ezagunik gabe uzten dituzten datuak zabaltzea. Nahikoa da Gipuzkoa edo Bizkaitik Arabara bidaiatzea bertako paisaia askoz naturalagoa dela ikusteko. Arabako baso-kudeaketak ez du zerikusirik Gipuzkoa eta Bizkaikoarekin, ez jabegoari dagokionez, ez ustiapen-ereduari dagokionez. Datuak nahastuta diskurtsoak desitxuratu daitezke, ez ordea errealitatea. Bizkaiko eta Gipuzkoako monolaborantza-ereduak ez du parekorik Europa osoan; Ipar Europan ez bezala, hemen konifero exotikoen ustiapen intentsiboa malda handietan, makina astunekin eta matarrasa eta antzeko teknika agresiboekin ez baita horrela inon egiten. Bizkaian eta Gipuzkoan landa-eremua gaixo dago, pinuaren izurriteek eta eukalipto-landaketek begi-bistako ingurumen-krisia eragin dutelako.\nEgia erdia esatea da Baskegurrek jasangarritasunean oinarritutako ereduaren alde egiten duela, nola eta hiru ardatzak, ekonomia, ingurumena eta gizartea, aintzat hartzen dituelako. Ingurumen jasangarritasuna zigiluen bidez bermatzen dutela diote. Baina, ez digute esaten zigilu horien fidagarritasuna ez dagoela lurzoruan eta ingurumenari egindako kalteen baitan. Kalitatezko egurra lortzeko baliatzen dituzten zigiluek ez dute bermatzen lurzoruaren eta biodibertsitatearen kontserbazioa, eta beraz, ezin daiteke onartu estrategia hori jasangarria denik. Gizarteari dagokionez, gutxi edo gehiago, lehen sektoreari basogintzak eutsi diola bota zuen Baskegurreko ordezkariak, baserriak egurrari esker mantendu direlakoan eta hein batean sektorea ere bai. Ez zuen esan, ordea, egurgintza diru publikoarekin guztiz lagundutako jarduera dela, egurrak ez baitu dirurik ematen eta emanda ere, diru horrekin ezingo liratekeelako ingurumen kalteak ordaindu. Eta hala bada, benetan basogintzak eutsi badio lehen sektoreari, orduan, ondorioztatu liteke basogintzak eragin duela egun lehen sektoreak bizi duen krisia?\nBaina, gezurra, eta biribila, hauxe da: Baskegurrek planteatzen duen bioekonomia-eredua garapen jasangarriarekin bateragarria dela; basoen naturalizazioak, eurentzat abandonuak, sutea eta bestelako kalteak eragiten dituela esatea bezain faltsua. Egurra baliabide naturala eta berriztagarria da, baina haren ekoizpenaren eta prozesatze-moduaren araberakoa da ingurumen jasangarritasuna. Gueñes eta Zallan energia ekoizteko egurra erretzen duen Glefaran enpresarekin sortu den iskanbilak erakusten du bioekonomia petroleoan oinarritutakoa bezain kaltegarria edo kaltegarriagoa izan daitekeela. Bereziki, eredu horren barruan eta ekonomia zirkularraren izenean baso-ekosistemek behar dituzten elementu guztiak erauztea dutela helburu.\nAgerraldi hori aprobetxatu zuten, besteak beste, fiskalitate berezia eta lurzoruaren erabilerari ezarritako baldintzengatik kalte-ordainak eskatzeko. Eta udalei natur eremuen antolaketarako eskumenik ez ematea eskatzeko ere bai. Bistakoa denez, ondo baino hobeto kontrolatzen dituzten Aldundien esku nahi dute landa eremuaren kudeaketa; eta beraz, basogintzarako eskumenak. Ez dute gizarteak eta tokiko administrazioek parte hartzerik nahi Aldundiekin dituzten harreman ilunetan.\nPinuen eta eukaliptoen monolaborantza intentsiboan oinarritutako basogintza-ereduarekin lurra galtzen eta kaltetzen ari gara. Lurra da bizitzaren euskarria, lurraren menpe dago biodibertsitatea. Orain gutxi ospatu da Lurraren eguna. Pasa gaitezen hitzetatik ekintzetara eta diseinatu dezagun, behingoz, baso-politika jasangarria. Jakintza badago, horretarako ekimenak ere bai. Borondate politikoa baino ez da falta. Hemen ere, jar dezagun bizitza erdigunean.\nAitor Leiza, Aitziber Sarobe, Edurne Huesa eta Rafa Perez\nNATURKON GIPUZKOA - Gipuzkoako Natur eta Ekologista taldeen koordinakundeak\nDonostia, 2020ko maiatzaren 4an


Publicado 2020/01/27 17:35:40CET\nDONOSTIA, 27 Ene. (EUROPA PRESS) -\nDonostiako Pintxoaren Institutuak gida bat argitaratu du, Basquetour Turismoaren Euskal Agentziarekin eta Donostiako Udaleko Turismo Zinegotzigoarekin batera, eta 2019ko otsailean Miramar jauregian izan zen I. Pintxo Galan Urrezko eta Zilarrezko Barandak lortu zituzten 39 establezimenduak bildu ditu bertan. Gidaren 1.000 ale argitaratu dira euskara-gaztelania bertsioan, eta beste 500 ale frantses-ingelesekoan. Donostia Turismoaren bulegoetan banatuko dira.\nLiburuxkak hiriko mapa-plano batean adierazten du saritutako establezimendua non dagoen, eta "Donostiako pintxoaren dekalogoa" ere badakar, "gure tradizio gastronomiko horren funtsezko alderdiak biltzen dituena", hau da, "etxean egina izatea, bertako produktuekin, bi edo hiru ahokadatan jateko modukoa izatea, produktu freskoz egina eta etengabe berritzea, eta establezimendu batetik bestera ibiltzea, pater bat hartu eta taberna batean bakarrik geratu beharrik gabe".\nSukaldaritzako eta beste sektore batzuetako profesionalez osatutako epaimahai bat dagoeneko hasi da hiriko establezimenduak bisitatu eta haietan diren pintxo batzuk modu anonimoan probatzen, apirilaren amaieran izango den bigarren galan Urrezko eta Zilarrezko Barandak nork mereziko dituen erabakitzeko.\nEguraldia.- Giro argia eta epelagoa ostiral honetan


Egiten ari zareten lanagatik, zuei eskerrik asko!\nBy Maialen OdriozolaFagor Industrial, Fagor taldea\nGurutzetako Ospitalera hainbat maska kirurgiko bidali ditu Fagor Industrialek Covid-19aren krisiaren testuinguruan, eta aste honetan eskerrak emateko argazki hau bidali dute.\n“Harro gaude egoera honetatik ateratzeko lagundu ahal izateaz”\nIñigo Velez de Mendizabal Mondragon Assemblyko Automatizazio Negozioko arduradunak azaldu digu lanak aurreikusi moduan ari direla gauzatzen.\nBy Maialen OdriozolaFagor Arrasate, Fagor taldea\nEtenaldiaren ondoren, plantilla pixkanaka taldeka sartzen joan da, eta ia erabat martxan dago. Bezeroei laguntza ematen jarraitzeko aukera ematen du Txinako filialak.\nLantegia inauguratu du Fagor Ederlanek Bergaran\nFagor Ederlanek automobilgintzako etorkizuneko osagaien alde, garapen teknologikoaren alde eta deslokalizatu gabe nazioartean haztearen alde egiten duen apustua defendatu du.\nBy Maialen OdriozolaFagor Industrial\nFagor Industrial Basque Culinary Centerren (BCC) patronatuko partaide izango da ostalaritzako eta sukaldaritza kolektiboko ekipamenduetako garapenaren eta berrikuntzaren aldeko apostua egiteko. Basque Culinary Center mundu mailako akademia-instituzio aitzindaria da, eta goi-mailako…


Edozein forma har dezakeen oihal moldagarri berria - SPRI\nSPRI » Euskadinnova » Berrikuntza Teknologikoa » Edozein forma har dezakeen oihal moldagarri berria\nEdozein forma har dezakeen oihal moldagarri berria\nTextia Solutions euskal enpresak bere patente berritzailea aurkeztu du.\nVarstiff material plastikozko geruzez sortutako produktu bat da, malgua edo zurruna izan daitekeena, unean uneko premien arabera. Oihala moldagarria da hasieran, baina aire balbula txiki bat dauka, eta hutsean, materiala zurrundu egiten da guk aukeratutako forma mantenduz. Gainera, prozesu hori nahi adina aldiz egin daiteke.\nTextia Solutions enpresak hutsetik garatu du oihal berritzaile hau, eta jadanik interesa piztu du sektore oso desberdinetako konpainien artean, hasi osasun arlotik eta teknologia mugikorretara, automoziora edo kirolera. Osasun arloan izan dezake lehen aplikazioetako bat, material hori erabiliz erretentzio sistemak sortu daitezkeelako gurpildun aulki pertsonalizagarrientzat. Telefono mugikorren sektorean, berriz, aukera emango luke segundo gutxitan material gogor edo malgu bihurtu daitezkeen tablet eta smartphone-ak garatzeko.\n“Gure asmoa ez da produktuak fabrikatzea, baizik eta materiala. Gero, enpresa eta diseinatzaileek garatuko dituzte materialaren aplikazioak” azaldu du Mikel Garridok, Textia Solutions enpresako zuzendari nagusiak. Horregatik, datorren urtarrilaren 26an (osteguna) Varstiff aurkeztuko diete EIDE – Euskadiko Diseinatzaileen Elkarteko bazkideei, materialaren potentziala azaltzea helburu duen tailer batean. “Egungo produktuak hobetuko ditu, baina, horrezaz gain, aukera irekiko die oraindik existitzen ez diren konponbideei” adierazi du Garridok.\nEhuna geruza desberdinez osatuta dago, eta geruza kopuruaren arabera, zurruntasun handiagoa edo txikiagoa lor daiteke. Garapen prozesuak 4 urte iraun ditu, eta enpresak Tecnalia Ventures funtsaren laguntza izan du ideia benetako produktu bihurtzeko. “Zailena izan da bukaerara iristea, produktu industrializagarri bat sortzea prezio erakargarrian eta gainditu beharreko test guztiak gainditzea” esan du Textia enpresako zuzendari nagusiak. Behin probaldia igaro eta nazioarteko patentea lortu ondoren, Varstiff produkzio fasean dago, eta enpresak espero du hemendik gutxira produktu-sorta zabal batean txertatzen hastea.


Devoniarra Paleozoikoko laugarren garaia da. Bere hedapena gutxi gorabehera orain dela 416 Ma eta 359 Ma artean hedatzen da. Ingalaterrako Devon hiritik hartzen du izena, bertakoak baitira garai honetatik ikertutako lehenengo harriak. Hankak garatu zituzten lehenengo arrainak agertu ziren garai honetan eta orain dela 365 Ma inguru tetrapodo moduan lurretik ibiltzen hasi ziren. Intsektu eta araknidoek ere lurrazala konkistatu zuten. Paleogeografian Gondwana kontinentea hegoaldean eta Siberia iparraldean ziren nagusi. Euramerika kontinentearen sorrera ere eman zen.\nDevoniarra Paleozoikoko laugarren garaia da. Bere hedapena gutxi gorabehera orain dela 416 Ma eta 359 Ma artean hedatzen da. Ingalaterrako Devon hiritik hartzen du izena, bertakoak baitira garai honetatik ikertutako lehenengo harriak. Hankak garatu zituzten lehenengo arrainak agertu ziren garai honetan eta orain dela 365 Ma inguru tetrapodo moduan lurretik ibiltzen hasi ziren. Intsektu eta araknidoek ere lurrazala konkistatu zuten. Hazia zuten lehenengo landareak ere lehorrean agertu ziren, baso handiak sortuz. Marrazoak ugaritu egin ziren eta hezurdun arrainak agertu ziren. Lehenengo ammoniteak agertu ziren eta trilobitesak eta koral errezifek oso ugariak ziren. Devoniarraren bukaerako estintzioak oso gogor kolpatu zuen itsasoetako bizitza. Paleogeografian Gondwana kontinentea hegoaldean eta Siberia iparraldean ziren nagusi. Euramerika kontinentearen sorrera ere eman zen. (eu)\nDevoniarra Paleozoikoko laugarren garaia da. Bere hedapena gutxi gorabehera orain dela 416 Ma eta 359 Ma artean hedatzen da. Ingalaterrako Devon hiritik hartzen du izena, bertakoak baitira garai honetatik ikertutako lehenengo harriak. Hankak garatu zituzten lehenengo arrainak agertu ziren garai honetan eta orain dela 365 Ma inguru tetrapodo moduan lurretik ibiltzen hasi ziren. Intsektu eta araknidoek ere lurrazala konkistatu zuten. Paleogeografian Gondwana kontinentea hegoaldean eta Siberia iparraldean ziren nagusi. Euramerika kontinentearen sorrera ere eman zen. (eu)


Gaurko piketeak. Argazkia: @UnTuberoMas\nTubacexen Amurrioko (Araba) eta Laudioko (Araba) plantetako langileek gaurkoa dute greba mugagabearen hamargarren eguna. Enpresako zuzendaritzak otsailaren 8an jakinarazi zuen 150 langile kaleratzeko asmoa duela. Bestalde, eskualde berdineko –Aiaraldea– Valvospain enpresak langile guztiak kaleratuko dituela ere iragarri du hilabete honetan, alegia, 79 behargin.\nAtzo ehunka lagun elkartu ziren Eusko Jaurlaritzako Industria Sailak Bilbon (Bizkaia) duen egoitzaren aurrean, Tubacexeko langile batzordeak deituta. Martxoaren 5ean, ordea, bi orduko lanuztea egingo dute eskualde osoko hainbat lantegitan, eta bi manifestazio egingo dituzte 11:30ean; Amurrioko plazatik hasita bata, eta Laudioko plazatik abiatuta bestea.\nEgunero bezala, Tubacexeko langileek piketeak egin dituzte gaur goizean. Guardian eta Autoglas enpresetako langileak ere batu dira borrokara gaurkoan, piketeetan parte hartuz.\nLangileen kontrako errepresioa\nPasa den asteartean, otsailaren 23an, Laudioko lantegiaren aurrean pikete masiboa egin zuten ehunka lagunek, goizean goiz, zuzendaritzako kideak eta eskirolak barrura sartzea oztopatzeko. Errepidean eserialdia egin zuten beharginek, eta Ertzaintzaren kargak izan ziren; besteak beste, foam jaurtigailuak nahiz borrak erabiliz eraso zituzten protestan zeudenak. Hiru pertsona atxilotu eta hainbat zauritu zituzten poliziek, eta gainera, sei langile identifikatu zituzten. Antza, 600 euroko isunak jarriko dizkiete.\nArratsaldean ere fabrikaren aurrean zeuden langileen aurka oldartu zen Ertzaintza, foam jaurtigailuen eta borren bidez, beste behin ere. Pertsona bat eraman zuen atxilo.\nErtzaintzak asteartean zauritutako hainbat lagunen irudiak argitaratu ditu Aiaraldea.eus-ek.


Hirugarren adineko psikologia-ebaluazio eta jardunketa baliabideak zentro gerontologikoetan: orientazioa errealitatean. — UPV/EHU Ikasmaterialak\nHirugarren adineko psikologia-ebaluazio eta jardunketa baliabideak zentro gerontologikoetan: orientazioa errealitatean.\nHirugarren adineko psikologia-ebaluazio eta jardunketa baliabideak zentro gerontologikoetan: orientazioa errealitatean. https://ikasmaterialak.ehu.eus/psikologia/hirugarren-adineko-psikologia-ebaluazio https://ikasmaterialak.ehu.eus/@@site-logo/logoa.png\nIzarne Lizaso Elgarresta, Psikologian lizentziatua eta EHUko Psikologia Fakultateko "Oinarrizko Prozesu Psikologikoen eta Beren Garapenaren" saileko irakaslea.\n943 01 56 50\nLan honen helburu orokorrak bi dira. Batetik, euskal ikaslea jakintza arlo honekin lotuta dauden ezagutza interesgarrietara hurbiltzea. Bestetik, zahar egoitzetan adineko pertsonei zuzendutako psikologia-ebaluazio eta jarduketa baliabideak ezagutaraztea. Helburu orokor hauetatik abiatuz, lan honek honako helburu zehatzak ditu: alde batetik, dementziaren ezaugarri nagusiak azaltzea (definizioa, irizpide diagnostikoak, diagnosi diferentziala eta aroak). Bestetik, dementzia balioesteko tresna erabiliena ezagutaraztea. Honez gain, dementzia dutenen pertsonekin eskuhartzeko ezagutzak eta estrategiak sustatzea. Gainera, "Orientazioa Errealitatean" izeneko programaren ezaugarri nagusiak azaltzea (definizioa, helburuak, metodologia, ebaluazioa eta trebatzen diren funtzio-kognitiboak). Azkenik, dementzia dutenei zuzendutako funtzio-kognitiboak trebatzeko ideia desberdinak azaldu eta euren erabilera bultzatzea.\nMaterial teoriko-praktiko hau bereziki Psikologia Fakultateko Hezkuntzaren Psikologiarako Practicumean dauden eta zahartzaroan interesa duten ikasleentzat prestatu bada ere, "Zahartzaroaren Psikologia" eta "Helduaroa eta Zahartzaroaren Garapena" ikasgaietako eta beste ezagutza arlotako ikasleentzat (Psikopedagogia, Pedagogia, Gizarte-hezkuntza,...), adineko pertsonekin lan egiten dutenentzat (gizarte-laguntzailea, erizaina, ...) eta gaiaren inguruan interesa duen edonorentzat erabilgarria izan daiteke.\nIrakurgai honen lehen atalean, nahasketa psikopatologiko garrantzitsu bat da hizpide. Hain zuzen ere, dementziaren definizioa, irizpide diagnostikoak, ezaugarri klinikoak (aroak), diagnosi diferentziala (nola desberdindu dementzia depresio edo delirium batetik ) eta dementzia dutenei zuzendutako portaera gomendioak eskaintzen dira. Bigarren atalean, berriz, dementzia dutenei zuzendutako programa baten eredua azaltzen da. Hain zuzen ere, "Orientazioa Errealitatean" izeneko programaren definizioa, helburuak, metodologia, ebaluazioa, trebatzen diren funtzio kognitibo desberdinak eta honelako programa baterako lagungarriak izan daitezkeen ideia desberdinak azaltzen dira. Hirugarren atalean, berriz, erreferentzia bibliografiakoak aipatzen dira. Azkenik, laugarren atalean, zahartzaroan dementzia balioesteko tresnarik erabiliena euskaraz eskaintzen da.\nOrientazioa errealitatean. Practicum


Iturbideko zuzendaritzak egoera berria aztertuko du, zer egin erabakitzeko - Arrasate - Goiena.eus\nIturbideko zuzendaritzak egoera berria aztertuko du, zer egin erabakitzeko\nUbane Madera 2009-04-24 13:29\nMartitzenean udal eta langileen ordezkariak batzartu ziren; amaieran, bi aldeen arteko kontraesanak agerian geratu ziren. Beraz, momentuz, egoerak bere horretan dirau. Baina errealitatea bestelakoa da.\nJarraipena izan du asteon Iturbide egoitzako ika-mikak: martitzenean batzarra udal ordezkari eta azpikontratatutako langileen ordezkarien artean eta atzo (eguena),ezustekorik ezean, Iturbideko zuzendaritza elkartu zen. Kontuak kontu, momentuz egoerak berdin dirau eta kontraesanak dira nagusi.\nIzan ere, orain egoitzako langileek diote "Udalaren azken proposamena" onartu egin dutela eta falta den bakarra dela proposamen hori zela gauzatu zehaztea. Are gehiago, apirilaren 29an hori finkatzeko batzarra izango dela ere iragarri dute.\nUdal ordezkariek diotena\nAldiz Iturbideko langileek onartu gura duten proposamena baliogarria zen Untza enpresak zerbitzu ematen zuen bitartean, orain, aldiz, errealitatea bestelakoa da eta egoera aztertu beharra dago. Hala argitu du Yolanda Perez de Arenazak, Iturbideko lehendakariak: "Proposamen hori bota genuenean, egoera bestelakoa zen: bazegoen enpresa. Orain, enpresarik ez egotean, (apirilaren 7an komunikatu zuen Untzak ez duela zerbitzuarekin jarraitu behar) Udalak egoera berria aztertu behar du. Gainera, egoitzako zuzendaritza batzordeak ez du proposamenik egin oraindik".\nIzan ere, Iturbideko lehendakariak azpimarratu gura izan du kontu honetan azkeneko berba Udalak izan arren, lehenengoa zuzendaritza batzordeak duela eta oraindik ez duela proposamenik egin; baita ere jakinarazi du alderdi politikoetako ordezkari banak osatzen duela Iturbide egoitzako zuzendaritza batzorde hori.


Hasiera » Historia » Lehen Mundu Gerran euskal presoei grabatutako kantak entzungai jarri dituzte Berlingo Etnologia Museoan\nCarl Stumpf eta Georg Schünemann tartariar presoen musika erregistratzen. Euskaldunekin horixe bera egin zuten musikologo alemaniarrek (arg.: Deutsches Rundfunkarchiv – Historisches Archiv der ARD)\nErakusketa 2015eko apirilaren 6ra arte dago zabalik eta preso euskaldunei grabatutako kantetatik, hauek jarri dituzte entzuteko moduan: Gernikako Arbola, Adios izar ederra, Lili bat ikusi dut, Ziburutik Sararat, Amodio ohore, Atharratze jauregian eta Lurraren pean sar nindate. Lehen Mundu Gerraren testigantza paregabea diren audioez gain, Alemaniako gefangenenlager edo gatibu-esparruetan ateratako fotografiak eta bestelako material osagarria ere bildu dute erakusketan.\n1915ean Prusiako Komisio Fonografikoa sortu zen. Carl Stumpf musikologo eta psikologoaren gidaritzapean 30 zientzialari gerrako gatibu-esparruetan ibili ziren, presoen arteko hizkuntza eta musika aniztasuna gramofonoarekin dokumentatzen. 1.000tik gora zilindro edo xafla borobiletan gorde zuten han jasotakoa, eta horietatik, gutxienez 51etan hainbat presori grabatutako euskarazko kantak daude.\nEdison markako XX. mende hasierako zilindroak. Euskarri horretan gorde zituzten musika altxorrak.\nKanta horiek transkribatzen eta itzultzen ari da Lourdes Izagirre Ondarra Frankfurteko unibertsitateko irakurlea, Etnologia Museoaren musikologia sailak eskatuta. Lehenago ere ezagutzen dira mende hasierako euskal kanten grabazioak, Rudolf Trebisch-en bilduma kasu; baina orain aurkitutakoek balio erantsia dute testuinguruagatik, gerra handiaren erdian harrapatutako euskaldunen ahotsa delako bertan entzuten dena.“Ez dakigu zenbateraino behartu zituzten, presoek ez dute inoiz zuzenki aipatzen zein egoeratan dauden”, dio Izagirre etnologoak.\nAtxilo frantziarrak Thüringen estatuko “gefangenenlager” edo gatibu-esparru batera bideratzen, 1915ean. Thüringengo Rottleberode herrian zeuden preso euskaldunak grabaketak egin zizkietenean.\nMuseoak ez du oraingoz baimenik eman eremu publikoan audioen zabalpenik egiteko, derrigortutako egoeran sortutako material “sentikorrak” direla baitiote antropologoek. Dena den, ikerketa lerroak zabalik daude, eta Euskal Kultur Erakundeak (EKE) ere kopia bat eskuratu ahal izan du zeregin zientifiko horretarako.\nEKEko Maite Deliartek gutxienez hiru presoren ahotsak atzeman ditu Berlingo bilduman, bata zuberotarra da, bestea lapurtarra, eta hirugarrena ezin izan du zehazki identifikatu: “Gerla garaian grabatu ahotsen atzetik, preso dauden gizonak sendi dira gorpuztuak. Emozioa jalgitzen da beren interpretazio ozenen bitartez”, dio Deliartek.


Urriko bigarren astean zabalduko dituzte ateak ludotekak eta gaztelekuak - Berriak - Alegia\nUrriko bigarren astean zabalduko dituzte ateak ludotekak eta gaztelekuak\nLudotekan izena eman nahi dutenek irailaren 20tik 27ra bitartean eman beharko dute kultur etxean\nUdako oporrak igarota eta ikasturtea abian den honetan, Alegiako Udaleko Gazteria sailak kudeatzen dituen ludoteka eta gazteleku zerbitzuak martxan izango dira urriko bigarren astetik aurrera. Ludoteka 6 eta 12 urte bitarteko haurrei zuzenduta dago eta gaztelekua 12 eta 17 urte bitarteko nerabeentzat da. Ludotekan parte hartzeko ezinbestekoa da aurrez izena ematea. Irailaren 20tik 27ra bitartean, biak barne, egongo da izena emateko epe hori zabalik eta interesatuek kultur etxera joan beharko dute, 10:00etatik 13:00era eta 15:00etatik 21:00etarako ordutegian. Aurten plaza mugatuak izango dira. Horrenbestean, izena ematen dutenei telefonoz jakinaraziko zaie onartuak izan diren edo ez, irailaren 30etik aurrera.\nBehin izena emateko epea itxita, zerbitzuko arduradunek ordutegiak antolatuko dituzte izena eman duen jende kopuruaren arabera. Ikasturte honetako berrikuntza modura, larunbat arratsaldetan ez da zerbitzurik eskainiko baina trukean, astean zeharreko ordutegia zabalduko da. Gogoan izan ludoteka eta gaztelekua doako zerbitzuak direla.\nGauzak horrela, interesa duen ororentzat informazio bilera ireki bat egingo da urriaren 24an, asteartea, 17:30ean ludotekan bertan. Zerbitzuari buruzko informazio xeheagoa eta zalantzak argitzeko aukera izango da bertan.


Zer da Arrosa Sarea?Duela 14-15 urte sortu zen sarea da. Bertan Euskal Herriko irratiak biltzen gara, irrati txikiak eta euskaraz aritzen garenak. Askotariko irratiak gaude: udal irratiak, irrati libreak, herri irratiak, eskualdeko edo nazio mailako ikuspegia dutenak... Herri edo hiri mailakoetan, esaterako, Hala Bedi Gasteizko irratia edo Bilbo Hiria leudeke, eskualdekoen artean, Ataria irratia kokatuko litzateke, eta nazio mailakoetan dago, Info7 irratia.\nArrosa Sarea hutsune bat bete asmoz sortu al zen?Batez ere, saretzeko helburuz sortu zen, sare bat egiteko xedearekin. Irratiak bere kasa aritzen ziren, zituzten baliabide txiki eta murritzekin, horrek zituen zailtasunekin. Arrosa sarea irratiak elkarlanean aritu eta baliabideak elkartrukatzeko tresna moduan sortu zen. Irrati txiki batean aritzen diren pertsonek programazio oso bat betetzeko lan handia egin beharra izaten dute, baina, irratiak batuz gero, eta guztien artean irratsaioak elkartrukatuz, lana asko arindu daiteke, emaitza handiagoa izanik. Asmo horrekin sortu zen eta asmo horrekin jarraitzen du Arrosa sareak.\nHorrela lortu daiteke, esaterako, komunikabide handien parean jartzea?Ez dakit aurre egitea den gakoa, baina, bai behintzat presentzia lortzea edo bermatzea. Irratiok gehienetan hain gara txikiak, askotan komunikabide bezala ere bigarren mailako moduan ikusten gaituztela. Presentzia hori, ikusaraztea, gainera, gurea bezalakoa den hizkuntza gutxitu batekin lan egiten dutenentzat komenigarria da. Euskaraz lan egiten dugun komunikabideok badugu txiki izatearen ezaugarri hori, eta elkarlanean aritzeak babes edo indar hori ere ematen du.\nZenbat irrati daude une honetan sarearen barruan?21 irrati daude Arrosa sarearen barruan. Batzuen parte hartzea handiagoa da, beste batzuekin alderatuz. Hori ere irrati bakoitzaren ezaugarrien eta ekoizpenaren araberakoa da.\nEuskal Herriko txoko guztietako kideak al daude?Esan daiteke Euskal Herriko herrialde guztietatik daukagula ordezkaritza Arrosa sarean. Zuberoko Xiberoko Boza, Nafarroako Eguzki irratia edo Irati irratia, edo Hala Bedi Araban, edo Aiaraldea, eta Bizkaian, Bilbo Hiria irratia. Gipuzkoan ere irrati ugari daude. Beraz, eta guk askotan esan izan dugu hori, Arrosa sareko irratiok aldi berean zerbait emititzen dugunean ia-ia Euskal Herri guztian entzuten dela. Eta hori, guk dakigula behintzat oso komunikabide gutxik lortzen dute. Beraz, gure txikitasunean ere, harro egoteko moduan gara.\nArrosa sareko koordinatzaile moduan, zein da zure egitekoa?Irratien arteko saretzea bultzatzea dago nire zereginen artean. Sarekide ez diren irrati dezente daude eta pixkanaka horiek guztiak saretzen joatea da nire asmoa. Era berean, sarean dauden irratien beharrak eta zalantzak erantzutea ere badago nire zereginen artean.\nIrrati handiagoen edota txikiagoen errealitatea ezagutuko duzu bertatik bertara.Irrati bateko egoerak bestearekin, askotan, ez du ia zerikusirik. Adibide pare bat jartze aldera, Kontrako Eztarrixe irratia, Azkoitian sortu zena duela hiru bat urte, Arrosa sareko jardunaldi batzuetatik sortu zen, eta oraintsu hasi dira martxan. Hori guztia, borondatezko lanarekin. Beste alde batetik, Info 7 irratia egon daiteke. Langileak daude bertan, profesionalak. Beste kutsu bateko irratia da eta beste errealitate desberdin bat du. Hauen guztien artean Arrosa Sareak egiten du nolabaiteko bitartekaritza edo lankidetza funtzioa.\nArrosa sarearen emaitzetako bat arratsaldeko 'Zebrabidea' magazina da, irratien arteko elkarlanaren adibide.Zebrabideak urte batzuk daramatza abian, 10 urtetik gora, hain justu. Hala Bedi irratian, Gasteizen hasi zen. Bere garaian, Hala Bedirako bakarrik emititzen zen, baina pixkanaka-pixkanaka beste irratiekin elkarlanean hasi ginen. Azkenean, erabaki zen Arrosa sareak hartzea irratsaioaren ardura eta sareak ekoiztea guztia. Hau da, Arrosa sarean eskaintzen dugu, eta bertako irratiek har dezakete seinalea aldi berean eta euren uhinetan zabaldu. Ia sareko irrati guztiek hartzen dute parte gaur egun.\nKomunikabide txikientzat, eta bereziki euskarazkoentzat ez dira garai onak, eta asko ixten ari direla ere ari gara ikusten, beraz, Arrosarena moduko elkarlana are eta garrantzitsuagoa da gaur egun. Euskarazko irratiak bermatzeak eta sustatzeak zer garrantzi du?Handia. Informazioa askotan iturri bakar batetik edaten den kontua izaten da, eta hor sartzen da, esaterako, komunikabide handien joera eta duten informazio hegemonia hori. Goitik beherakoan baino behetik gorako informazioan sinesten dugun irratiak gara Arrosa sarean gaudenak. Batez ere, herri mailatik abiatuta, txikitasunetik informazioa zabaltzea da gure helburua. Azken batean, informazioaren hegemonia horretan kolore gehiago jartzea nahi dugu.\nIrrati batek Arrosa sareko kide izan nahiko balu zer egin behar du?Sarean parte hartu hartzeko informazio guztia arrosasarea.eus webgunean topatuko du. Bestela, arrosa@arrosasarea.org helbidera ere idatzi daiteke gurekin harremanetan jartzeko, eta gustura asko hartuko dugu. Laster, gainera, aukera polita izango da sarearen kide izan, eta gainerako irratietako kideak eta euren errealitatea ezagutzeko. Izan ere, martxoaren 7an Arrosa sareak jardunaldiak antolatu ditu, hainbat tailer eta solasaldirekin, eta tartean kontzertuak ere bai, Anestesia taldea eta guzti. Hau guztia Bilboko Kafe Antzokian izango da.\nAbian da Txintxarriak Martxan egitasmoa\nHelduentzako patinaje ikastaroa antolatu du Iturri Zahar elkarteak\nTxintxarriak Martxan ekimenarekin, adineko pertsonentzat ibilaldiak Belakoren kontzertua izango da gaur, Alegiako Gaztetxean\n«Ez dago aitzakiarik geltokian segurtasun neurriak ez jartzeko»\nAlegia guztia zeharkatu dute errege magoek\nGabonetan ez da aspertzeko tarterik izango Alegian Kultura batzordeak prestatu duen egitarauarekin\nAuzo konposta egiteko aukera izango dute alegiarrek\nBanatu dituzte Alegiako I. Argazki Rallyko sariak\nArgazki Rallyaren sari banaketa, ostiralean\nAlegiar bat hil da trenak harrapatuta\nArgazki rallya antolatu dute lehen aldiz herrian\nAuto pilaketak N-1ean, ibilgailu bat bidetik atera ondoren\nIrailaren 25ean egingo da Alegiako X. Artisau eta Nekazal Azoka Berezia


45 zerrenda espezifiko ireki ditu Hezkuntza departamentuak\napertura listas educacion\n45 zerrenda espezifiko ireki ditu Hezkuntza departamentuak astelehena, 2018.eko urtarrilak 15\nEuskaraz 13 eta gaztelaniaz, berriz, 32\nHezkuntza departamentuak 45 zerrenda espezifiko ireki berri ditu. Izena ematen duten irakasleek aldi baterako kontratazio zerrendara gehituko dira, Hezkuntza departamentuan irakasle lanetan aritzeko. Gaur egun 41 zerrenda espezifiko dauzka zabalik Departamentuak, iaz irekita. Gaur zabaldu direnekin, 86 dira Nafarroan irekita dauden irakasle aritzeko zerrenda espezifikoak.\nInteresatuek gaurtik aurrera daukate aukera zerrendetan izen emateko. 08:30etik aurrera izango da era telematikoan eta Gobernuko tramitazio webgunearen bitartez izena emateko. Hala, martxoaren 31ra bitartean egindako eskariak apirilean ebatziko dira eta apirilaren 1etik eta irailaren 30era bitartean aurkezten direnak, berriz, urrian.\nGaur ireki diren 41 zerrendetatik 4 Haur eta Lehen hezkuntzakoak dira, 22 Bigarren Hezkuntzakoak, 17 Lanbide Heziketakoak eta bi Hizkuntza Eskola Ofizialetakoak. Hizkuntzei dagokienez, 32 zerrenda gaztelaniazko zerrendak dira eta 13, berriz, euskaraz.


Igandea, 2014ko apirilak 20 - 02:37\nGaroñaren jarduna luzatzeko oztoporik ez dagoela esan dio CSNk PPko gobernuari\nZentral nuklearra 2013rako ixteko agindu zuen PSOEko gobernuak, segurtasun arazoak argudiatuta. Baina PPko gobernuak erabakia baliogabetu dezake, eta jarduera luzatu. Euskal Herriko alderdi politiko, sindikatu eta gizarte eragile ugarik asteartean Bilbon elkarretaratzera deitu dute, Garoña itxi dezatela eskatzeko.\nGREBA OROKORRA\tDeialdia ofiziala da\nLan eskubideak babesteko kalera ateratzea ezinbestekotzat jota, atzo egin zuten deialdi ofiziala Euskal Herrian langileen artean ordezkaritza handiena duten sindikatuek martxoaren 29ko grebarako. Ezker abertzaleak, Aralarrek, EAk eta Alternatibak ere bat egin dute deialdiarekin.\nEUSKARA\tEuskarabideak %46 murriztu ditu laguntzak eta %14 barneko gastuak\tNafarroako administrazioak nafarren hizkuntz eskubideak urratzen dituela esan du Behatokiak parlamentuan.\tPOLITIKA\tGarapena eta nortasuna lotu ditu Ibarretxek "euskal ereduan"\t"Euskal kasua, giza garapen iraunkorrerako eredu integrala" deitu dio AEBetan egindako ikerketari. Tesi hori hedatu nahi du.\tGIZARTEA\tYasmin Rodriguez hil zuenari 35 urteko zigorra jarri diote\tTafallan senarra hil zuen andreak hiru urteko zigorra adostu du fiskalarekin, indultu partzialez kartzela saihesteko aukerarekin.\tEUSKAL PRESOAK\tGaixo dauden presoen berri emango du furgoneta batek herriz herri\tNafarroan abiatu eta Euskal Herri osoa zeharkatuko du, egoera larriaz ohartarazteko eta gaixo dauden presoak aske uzteko eskatzeko.\tKOLDO IZAGIRRE (IDAZLEA)\t"Zertarako idatzi, zer edo zer berri ez saiatzekotan?"\tDuela 35 urte inguruko Pasaiako portualdeko girora eraman du Koldo Izagirrek 'Egarri egunak portualdean' nobelaren irakurlea.\tZintak\n« otsaila - 2012 »


-Estreinaldiak: Martxoak 18 –\nFrantzia, 1963. Anne, etorkizun oparoa duen ikasle gazte eta bikaina da haurdun dagoela jakingo duenean. Gauetik goizera, ikasketak amaitu eta bere inguruak ezartzen dizkion murrizketa eta debeku itogarrietatik ihes egiteko aukera zapuztuta ikusiko du. Azken azterketak gerturatzen ari direla eta sabela hazten ari dela, Annek egoerarekin apurtzea erabakiko du, honek lotsa eta mina aurrez ipini eta espetxe zigorra ekar badezake ere.\nJuanek zerbitzu sekretuentzat lan egiten du. Arma-trafikoan inplikatutako bikote baten txaletean sarbidea izateko asmoz, Wendyrengana hurbilduko da, etxean bizi den filipinar langilea, eta gero eta konplexuagoa bilakatuko den harremanean murgilduko da berarekin. Aldi berean, Juanek beste lan batzuk egin ditu, ofizialak ez direnak, herrialdeko elite boteretsuenen interesak babesteko. Orain Angel Gonzalezengan jarri ditu begiak, itxuraz interesik gabekoa den politikariarengan, zeinaren trapu zikinak bilatu edo asmatu beharko dituen.\nHastera doan Malagako Zinemaldiko irekiera filma izango da, Jorge Guerricaechevarriak sinatutako thriller kutsua duen proposamena.\nBost gaizkile ospetsuren istorioa kontatuko du, orain arteko erronkarik handienari aurre egin behar dioten unean: formei eutsi eta deliturik ez egitea.\nAaron Blabeyren liburu ilustratu homonimoetan oinarritutako egokitzapena, DreamWorks animazioaren erraldoiaren eskutik.\nThe Protégé / The Asset\nAnna (Maggie Q) protagonista neskato bat besterik ez denean, Moody (Samuel L. Jackson) hiltzaile ospetsuak kaletik jaso eta bere gain hartuko du haurraren zaintza. Neska hazten joango den heinean, aita aholkulariaren papera beteko du Moodyk, eta 20 urteren bueltan, Anna munduko soldatapeko hiltzailerik trebeenetako bat bilakatuko da.\nBada, Moody basatiki hiltzen dutenean, Annak mendekua zin egiten du eta, horretarako, Rembrandt (Michael Keaton) hiltzaile misteriotsuaren laguntza bilatuko du. Bien arteko harremana estutu ahala, konfrontazioa gero eta arriskutsuagoa bilakatuko da.\n-Estreinaldiak: Martxoak 18-\nCódigo Emperador, Estreinaldiak, L’événement, The Asset, The Bad Guys, The Protégé, zuzeu


Familien hizkuntza ohiturak | Eleka | KAZETA\nFamilien hizkuntza ohiturak\nManex Edozaintzi-Etxart Kolegioko "Euskaraz Bizi" lan taldeak ikerketa bat egin du ikasleen familietako hizkuntza ohituretaz. Orain arte ikerketak egiten ziren ikasleen hizkuntza gaitasunaz, euskararen erabileraz, herri hizkuntzari buruzko atxikimenduaz. Adibidez Hegoaldean eraman den "Arrue Proiektua" 2014an. Gure inkestaren berezitasuna da kontuan hartzen dituela haurren eta burasoen mintzamoldeak, ikusteko zein den elkarren arteko eragina.\nErramun BACHOC|2017/02/16|0 iruzkin Eguneratua:\nErramun Bachoc iruditan.\nManex Edozaintzi-Etxart Kolegioa Lartzabalen kokatua da. Benafarroa eta Zuberoko ikastoletako ikasleak bilduz Seigarrenetik Hirugarrena arte. Orotara 155 ikasle dira, burasoak 259 direlarik. Inkestako galdetegia banatu zen iragan urrian eta %90ek erantzun diote, ororen motibazio baikorra erakutsiz.\nZein dira burasoen ezaugarriak euskarari begira? Gehiengo handi bat euskalduna da (%60). Besteak edo erdi-eskualdunak ikasten entsegatu direnak (%29) edo erdaldunak (%11). Kasik denek euskara familian ikasi dute (%69) edo eskolan eta AEKn (%31).\nBeren ikasketak non egin zituzten? Anitzak eskola publikoan ibili dira, guti eskola giristinoan , are gutiago ikastolan. Ama eskola, Lehen maila, eta Bigarren maila lerrokatuz hona nola banatzen ziren burasoak gazteago zirelarik. Eskola publikoan (%65, 68, 58). Eskola giristinoan gutiago baina gero eta geihago (%24, 26, 40). Ikastolan are gutiago eta gero eta gutiago (%11, 6, 2). Bigarren mailan du eskola giristinoak arrakasta handiena, ikastolak arrakasta ttipiena : zeren eta baxoa eta goi mailako ikasketak frantsesez baitira eta beldur ziren beren haurrentzat. Orain badakigu Seaskaren arrakasta bikaina frantsesezko baxoan ere. Beraz burasoak ez dira ikastolakume, baina murgilbidea nahi dute beren haurrentzat.\nGaldegin zeienean zergatik beren haurrak ikastolan ezarri dituzten, erantzun dute euskara ikasteko (%16;5) euskaraz bizitzeko (%83,5). Egia erran hain segur ikasleentzat euskara ama hizkuntza da eta euskaldun dira ikastolan sartu aitzin. Falta zaiena ez da jakitate goiztiarra baina erabilera goiztiarra, etxean eta etxetik kanpo. Helburu hau erdietsi ote da ikastolan ? Guraso gehiengo handia biziki baikor da. %86entzat ikasleak heburara heldu dira osoki edo neurri handian. Burasoen 14k diote helburua biderdi edo bide heren gelditu dela. Alde honetarik ere Kolegioaren arrakasta nabari da, burasoen ikusmoldean.\nHaurrei galdegin zeie: Nolako euskara maila duzu zure ustez ? Burasoei ere galde bera egin zeie ikusteko zer pentsatzeen duten haurren euskara mailaz. Hona erantzunen taula ehunekotan. Ohargarri da bi belaunaldiek pertzeptzio berdina dutela, laurden handi batek maila bikaina duela uste du eta bi herenek maila ona. Euskaldun kaxkarrak biziki guti.\nHaurren euskara maila, beren eta burasoen iritziz (%)\nTaula honetan hizkuntza gaitasunaren argazkia iluntxeago da burasoen ikuspuntutik. Seme-alaben pertzeptzio baikorra ez ote da euskara maila hobetzeko egiten duten indarraren ondorioa? Dena dela gazteen euskara burasoena bainon eskolatuago da.\nHizkuntza erabilera neurtzeko, "Euskaraz Bizi" lantaldeak 4 mintzamolde erabili ditu: beti euskaraz, gehienetan euskaraz, batzutan euskaraz, sekulan ez euskaraz. Lau mintzamolde hameka egoeratan, kolorezko diagrama politak agertzen dira, baina irakurtketa ez da biziki erretx. Ene hautua da euskararen erabilera erakustea ehuneko bakar baten bidez komunikazio egoera bakoitz. Hortarako metatu ditut mintzamolde bakoitzak euskarari ematen dion lekua koefiziente hauekin: 1, 0,75, 0,25, 0, 0 eta 0, hurrenez hurren (4. eta 5. zutabeak). Hurbilketa honek ideia bat ematen digu ikasleek, hitz egiterakoan, euskarari ematen dioten lekuaz. Adibidez ikastolako haurren arabera, amarekin hitz egiten dutelarik, 100 elkarrizketatik 52 euskarazkoak dira. Kontrastez frantsesaren neurria %47koa da.\nAdibidez haurrei egin zeie galde hau : Norekin ari zira euskaraz? Amarekin ?\nHona haurren erantzunak (1., 2. eta 3. zutabeetan).\nKakulu berdina eginen dugu haurren eta burasoen diagrama bakoitzarekin. Kolorezko gasna eta orginak galdu ditugu, baina egoera bakoitzean ehuneko bakar batekin, irakurketak eta konparaketak erretxago izanen dira. Burasoen eta haurren emaitzak parez pare ezarriz familia osoaren mintzamoldea ikusiko dugu. Aita-amen emaitzak lehenik eta haurrena gero.\nFamiliako lehen taula honetan burasoen mintzamoldea ageri da. Seme-alabekin kasik beti euskaraz ari dira (%87). Beren haurrak motibatu nahi dituzte euskara erabil dezaten. Baina senar-emazteak beren artean direlarik askoz euskara gutiago erabiltzen dute (%41). Beraz frantsesa nagusi beren artean, ez baita jarraibide ona haurrentzat.\nBelaunaldien arteko ezberdintasuna nabari da. Emaitza guzien bana beztekoa hartzen badugu, ikusten dugu burasoen euskara neurria %61 dela (frantsesa baino gehiago) eta haurrena %48 (frantsesaren heinekoa). Ikastolako haurrak familia euskaldunetan izanik ere, erabiltzen dituzten solasaldietan, senideekin eta adiskideekin, beren euskararen neurria frantsesaren heinekoa da, burasoak kasik beti euskaraz ari bazaizkie ere.\nGalde berdina egin zeie burasoeri eta haurrei : Zer egiten duzu euskaraz ?\nEuskal panorama bat agertzen da alor ezberdinetan. Zenbakiek erakusten dute zenbat dabiltzan alor bakoitz. Ehunekoek ematen dute erabiltzaileen heina talde osoari konparatuz. Hedabide batzuetan konparaketa bat egin genezake burasoen eta haurren artean, belaunaldi bakoitzaren berezitasunak aipatu aitzin.\nOhargarri da irrati emankizunen arrakasta, telebistarena baino askoz handiagoa. Itxuraz komunikazio elektronikoak arrakasta gehiago du burasoengan, aldiz haurrek liburu gehiago irakurtzen dute, hain segur eskolako liburuak barne. Burasoek e-mail trukatzaileak dira, haurrak sare sozialeten dabiltzalarik. Burasoetan liburu irakurleak, haurretan baino askoz gutiago dira (%23 versus %50). Halere jende heldu andana batek euskal prentsa ere irakurtzen du (%44). Bestalde haurren euskarazko ekintzetan azpimarratu behar dira musika (%53), kultur ekitaldiak (%43), dantza (%41) eta kirolak (%33).\nEuskararen eremua anitz dea ala guti ? Inkestan agertzen diren alor guzien bana-bestekoa egiten bada, burasoek euskara erabiltzen dute %49, beraz frantsesaren hein berdintsuan, eta heien haurrek %35 frantsesa baino askoz gutiago. Halere belaunaldi bakoitzak baditu bere euskalgune indartsuak. Jende helduentzat irratia, harreman elektronikoa eta prentsa idatzia; haurrentzat irratia, liburuak, musika eta kultur ekitaldiak.\nKolegioan eta kanpoan\nGalde pare bat bazen euskararen tokiaz ikasgelan eta ikasgelatik kanpo. Lehen galdea zen: Ikasgelan nola mintzo zira? Bigarren galdea: Kanpoko tenoreetan, lagunekin, nola mintzo zira? Bi kasu hauetan erantzun-moldea berdina zen: Euskaraz, nagusiki euskaraz, nagusiki frantsesez, frantsesez.\nAzpiko taulan agertzen da euskararen lekua, lau erantzunak kontuan hartuz. Jadanik aipatu ditugun hiru ekintza gehitu ditugu, kirolak, liburuak eta kulturgintza, hezkuntzari hurbiletik lotuak direlakotz. Burasoei ere galde berak egin dira, haurren objektibotasuna segurtatzeko.\nEuskarak toki handiena dauka ikasgelan (%88), frantsesezko ikasgaiei utziz beren eremua. Kanpoko tenoreetan, nola atsedenaldietan berdin sartzean eta ateratzean, euskararen lekua doi bat ttipiago, lagunartean frantsesera lerratzen baitira. Euskara da nagusi egiten dituzten kirolen heren batean, irakurtzen dituzten liburuen bietarik batean eta kultur ekitaldi andana batean (%43). Kiroletan du frantsesak toki handiena, bi herenetara helduz. Ohargarri da burasoen ikusmoldea, haurrena baino ezkorrago dela, salbu kirolentzat eta kultur ekitaldientzat.\nBurasoen kezka ulergarria da, dakigularik euskal erabileraren motibatzaileak direla nola etxean hala kolegioan. Hona hemen motibazioari buruzko galdea: Burasoek euskaraz egunero mintzatzera motibatzen zaituztea?\nBurasoen erantzuna: Bai %86,6. Ez %13,4.\nHaurren erantzuna: Bai, sobera! %21,3. Bai %62,4. Ez eta ez aski! %23.\nEmaitza berdintsuak ditugu kolegioari begira.\nBurasoek kolegioan euskaraz mintzatzera motibatzen zaituztea?\nBurasoen erantzuna: Bai %97,8. Ez %2,2.\nHaurren erantzuna: Bai, sobera! %25,5. Bai %62,4. Ez eta ez aski! %12.1.\nLaburbilduz, kasik buraso guziek diote euskararen aldeko beren motibazio eginbidea betetzen dutela egunero eta bereziki kolegioari begira. Haurren gehiengoak onartzen du beren aita-amen jokamoldea euskararen alde (%62,4). Baina haurren laurden bat ez da ados motibatze akuiluarekin, aldiz multzo ttipi batek motibazio eskasa sentitzen du.\nZertan da haurren kartsutasuna euskararen alde? Ikusi dugu kolegioan ere frantsesa noizean behin erabiltzen dutela, bereziki lagunartean ikasgelatik kanpo. Galdea: Zergatik frantsesez mintzo zira ikasgelan eta kanpoko tenoreetan?\nErantzuna: Frantsesez mintzatzea nahiago dut %14.7. Ez dut euskaraz mintzatzea maite %2.3. Euskara ez dut ongi menperatzen %12.4. Lagunak frantsesez ari dira %82.2.\nBeraz frantsesera lerratzeko arrazoi nagusia da lagunen jarraibidea. Gaztetxoak ez du taldekideetarik bereizi nahi. Batzuentzat bada ere arrazoi linguistiko bat, frantsesez errexkiago ari direla. Bestalde multzo ertain batentzat (%17) bada ere arrazoi afektibo bat, frantsesa maiteago, bereziki beren ama-hizkuntza delarik. Kasu honetan (eta kasu orotan?) jende helduen larderiak ez du ondorio onik. Badakigu barne motibazio eraginkorrena dela "hizkuntza plazerrarekin uztartuz", bereziki aisialdi ekintzetan, jolas, kirol ala denbora pasa.\nOndorio berera heltzen gara, haurren gogoa aztertzen delarik frantsesaren erabilerari begira. Burasoak ez dira frantsesa erabiltzearen alde bereziki murgilbide kolegio batean. Eta ikasleek zer diote?\nGaldea zen: Kolegioan, ikasleen artean frantsesa entzuten duzularik zer?\nErantzunak: Berdin zait %63.1. Normala zait 5. Kexu edo jenatua naiz %32.\nLaburbilduz ikasleen heren batek euskarari buruzko atxikimendua erakusten dute beren desadostasuna adieraziz frantsesaren erabilerari begira. Baina haurren bi heren hizkuntza askatasunaren alde dira. Ez zeie galdegin euskara frantsesa baino maiteago zutenetz euskararen aldeko erantzuna aurreikusten baitugu. Gaztetxoen gogoa konplexuago da. Hain zuzen barne motibazioaren piztea da hizkuntza hekuntzaren zailtasuna.\nHegoaldea guretzat erreferentzia bat da, bereziki euskararen aitzina-menduarentzat. Han haur guziek euskara eskolan ikasten dute eta gehiengo handiak murgil ereduan (%59) Zer ondoriorekin? Ikerketa zabal bat egin dute 10 urteko eta 14 urteko ikasle guziengan, Arrue Proiektu miresgarrian. Ene ametsa zen ikerketa berdina egitea Iparraldean. Hemengo irakasleak eta burasoak uzkur dira emaitza "katastrofikoen" beldurrez. Ene iritzia da hemengo emaitzak hangoen parekoak direla. Konpara ditzagun hango 10 urtekoen emaitzak eta Manex Edozaintzi-Etxart Kolegioko ikasleenak.\nHemengo emaitzak hobeak dira eskolan, etxean, irratian eta berdin lagunartean. Kontuan hartu behar da hango emaitzak Euskal Autonomia Erkide osokoak direla, hiru ikaskuntza ereduak barne, aldiz hemengoak eskualde euskalduneko Seaska kolegiokoak direla. Dena dela antzeko inkestak ikastetxe guzietan egin behar litezke gure ahulguneak indartzeko eta indarguneak zabaltzeko.\nOndorio batzu agertu zaizkigu:\n- familiaren garrantzia hizkuntza transmisioan;\n- familia eta ikastetxeen arteko lankidetzaren beharra;\n- euskara kolegioan bai, baina kanpoan ere beharrezko da;\n- burasoen eta haurren motibazioak ez dira berdinak;\n- haurren lagunarte eta askatasun nahia kontuan hartzekoak dira;\n- larderia baino hobe barne motibazioa;\n- euskara eta plazerra ahalaz uztartu behar dira.\nArrue inkesta komentatuz Mikel Zalbide Eukaltzainak bi proposamen eskaini dizkigu, bizikletaren paradigma eta arnasguneen erabilera. Oraingo paradigma pedagogikoa da "euskara eskolan ikas gero kanpoan erabiltzeko". Zorigaitzez alderantziz gertatzen da, gero eta erdara gehiago erabiltzen baita eskolatik urruntzean. Halere, oro har eskola euskararen gotorlekua da. Zer egin gauzen hobetzeko.\n1. Euskara erabiliz ikasten da bizikletarekin bezala. Tresna ezagutu behar da baina ibiliz ikasten da ibiltzen. Eskolan ez ote da denbora gehiegi iragaiten da entzuten eta irakurtzen? Aldiz ahozko ekoizpenak ez dira ebaluatzen (kalakak, antzerkiak, elkarrizketak) erabilerari buruz inportanteenak direlarik.\n2. Arnasguneak espazio batzu dira non ere normal, erretx eta atsegin baita euskaraz mintzatzea. Arnasa hartzeko guneak edo xoko ekologikoak euskararentzat. Edo naturalki, ikastolan, familian, herrian. Edo oasi bat sortuz erdal basamortu zabaletan, Baionan kantuz, Herri Urrats, Gliss eguna, aisialdi edo kultura ekintzak.\nHona beraz inkesta honen erakaspen batzu laburpen honek agertzen dituenak. Hemen laburpen bat baizik ez da. Norbaitek inkesta osoa nahi balu, harremanetan sar dadila Manex Edozaintzi-Etxart Kolegioarekin.


Berriak « Igantziko Biltoki\n2015ko Biltokiko Garbitasun lanposturako deialdia\n1. Izena emateko azken eguna: ILBELTZAK 15 2. Baldintzak Igantziko Biltokiko kortxoan daude. 3. Izen-abizenak sobre itxi batean Igantziko Biltokiko buzoira bota. 4. Autonomo modura lan egiteko izango da eta bazkideek lehentasuna izango dute. 5. Izenak urteko batzar orokorrean jakinaraziko dira eta bozketa bidez eginen da aukeraketa. 6. Lanpostuaren iraupena: 2016ko ILBELTZAK 31 7. Informazio […]\nXXIX. MUS PARTXIS TXAPELKETA\nBiltokiko XXIX. MUS- PARTXIS TXAPELKETA hastera doa. Apuntatzeko azken eguna abenduak 8 da. Mus partidak ortziraletan gaueko 22:30etan izanen dira eta partxisa igande arratsaldeko 16:30tan. ANIMATU!!!!!\nXXIV. IGANTZIKO MENDI BIZIKLETA IBILALDIA\nIrailaren 7an XXIV. Igantziko bizikleta ibilaldia eginen da eta froga ez lehiakorra izanen da. Helduak 2 ibilbide desberdin izanen dituzte: bat 28km-koa eta 36km-koa bertzea. Izen ematea goizeko 7:30- 8:30 izanen da eta irteera goizeko 9:00etan. Federatuek 10€ ordaindu beharko dituzte, federatu gabeek 15€, eta 16 urte azpiko federatu gabeek 5€. Haurrentzako eta koxkorrentzako […]\nAurten, Biltokik ekainaren 7an Oiartzunera egingo du ibilaldia eta bertan bazkaria. Biltokin eman beharko da izena eta azken eguna ekainaren 1a izanen da. Ateraldia egiteko 15 lagunek izen eman beharko dute guttienez, eta kopuruaren arabera autobusa alokatuko da. ANIMATU!!!\nIV. XABI TELLETXEA JEITSIERA\nMaiatzaren 17an IV. Xabi Telletxea Jeitsiera eginen da eta urteroko moduan Frainen hasi eta herriko iturrian akautuko da . Nafarroako Txapelketa eta Euskadiko Openerako puntuagarria izanen da. Entrenamenduak goizeko 9etatik eguerdiko 13:00 arte izanen dira eta federatua egotea nahita ezkoa da. Proba arratsaldeko 15:00tan hasiko da eta bi manga izango ditu. Jeitsieran lagundu nahi izanez gero, maiatzaren 9an arratsaldeko […]\n2014ko Biltokiko Garbitasun lanposturako deialdia\n1. Izena emateko azken eguna: ILBELTZAK 16 2. Baldintzak Igantziko Biltokiko kortxoan daude. 3. Izen-abizenak sobre itxi batean Igantziko Biltokiko buzoira bota. 4. Autonomo modura lan egiteko izango da eta bazkideek lehentasuna izango dute. 5. Izenak urteko batzar orokorrean jakinaraziko dira eta bozketa bidez eginen da aukeraketa. 6. Lanpostuaren iraupena: 2015ko ILBELTZAK 31 7. Informazio […]\n2014ko Txirrindulari Lizentziak\nBiltoki Elkarteko 2014ko Txirrindulari Lizentziak azaroaren 30ean arratsaldeko15:00tan eginen dira Biltoki Elkartean.\n2013- 2014ko Mus- Partxis Txapelketa\nUrtero bezala, Biltokin jokatzen den mus-partxis txapelketa antolatu da. Parte hartzeko Biltokiko tabloian jarria dagoen zerrendan apuntatu. Izen emateko azken eguna abenduak 19 da eta epea pasatu ondotik ez da inor onartuko. Bikote bakoitzak 25€ ordaindu beharko ditu eta bazkideari bankuz kobratuko zaio. Mus partidak larunbata ilunabarretan jokatuko dira ilbeltzaren 11an hasita eta partxis partidak […]\nGARBITASUNAREN INGURUKO EZ OHIKO BILERA\nUrtarrilean egin zen asanbladan hartutako erabakia jarraituz, garbitasunaren inguruko ez ohiko bilera egingo da urriak 18an, gaueko 21:00tan Biltoki elkartean.\nXXIII. IGANTZIKO MENDI BIZIKLETA IBILALDIA\nIrailaren 8an eginen da aurtengo mendi bizikleta ibilaldia, froga ez lehiakorra da eta 2 ibilbide izango dira aurtengoan: 1-Haurren ibilbidea, goizeko 10etan hasiko da. 2- 31kmtako ibilbidea,hau goizeko 9etan hasiko da. Izen ematea proba hasi baino ordu erdi lehenago bukatuko da. Kaskoa nahitanahiezkoa da eta antolatzaileek ez dute bere gain hartuko gerta daitezkeen istripuen erantzunkizunik. Proba […]\nKarrika Nagusia 1, behea | pk. 31790 Igantzi\n680 141 899\n1. Izena emateko azken eguna: ILBELTZAK 15 2. Baldintzak Igantziko Biltokiko kortxoan daude. 3. Izen-abizenak sobre itxi bate...\nBiltokiko XXIX. MUS- PARTXIS TXAPELKETA hastera doa. Apuntatzeko azken eguna abenduak 8 da. Mus partidak ortziraletan gaueko ...\nIrailaren 7an XXIV. Igantziko bizikleta ibilaldia eginen da eta froga ez lehiakorra izanen da. Helduak 2 ibilbid...


Euskadiko Kutxak Lagun Aro Aseguru-Etxearen %100 bereganatu du - Laboral Kutxa Prentsa aretoa\nDecember 19, 2011 -an argitaratua cajalaboral(e)k\nBi aseguru-etxe horiek erreferentziazkoak dira “Seguros Lagun Aro” euskal aseguru- esparruaren baitan. Aurten ibilgailuen matrikulazioak eta pisuen salmentak errotik murriztu diren arren, Seguros Lagun Aro konpainiak ekitaldiaren amaieran emaitza nabarmen handiagoak lortzea espero du, bere ezbehar-ratioen eta bezeroen leialtze-tasen hobekuntzari eta kudeaketa-gastuen beherakadari esker.\nHona hemen aipatutako informazioak egiaztatzeko datu batzuk:\nFakturazioa: Aurreikuspenen arabera, aurtengo ekitaldiaren amaieran 210 milioi eurokoa izango da, iazkoa baino %9,4 handiagoa.\nBezero kopurua: Bezero kopuruak %1,5 egin du gora eta, guztira, 376.000 bezero ditu konpainiak.\nEmaitzak: Ekitaldiaren amaieran eta zergak ordaindu aurretik, gutxi gorabehera, 15 M€-koak izango dira, hau da, 2010ekoak baino % 30 handiagoak.\nEtorkizunerako estrategiari dagokionez, Euskadiko Kutxak zerbitzuaren kalitatean liderra izaten jarraitu nahi du. Era berean, aurrerapauso handiak eman nahi ditu bezeroei balio bakarreko proposamena egiteko bidean, finantza-beharren gogobetetasuna eta familia eta enpresen segurtasuna uztartuz. Gaur egun, dibisioko finantza- eta aseguru-negozioek marka- eta merkataritza-politika berberak dituzte, baina etorkizunean aseguru-eskaintza aholkularitza eta pertsonalizazioa indartzen saiatuko da, Euskadiko Kutxaren taldeko bezeroen profil eta beharren arabera.\nFinantza-entitateak 1,2 milioi bezero ditu. Datu horrek aseguru-negozioari bultzada garrantzitsua emateko aukera eskaintzen du, nola bezeroen segmentuari hala autonomo eta ETE-enari dagokienez.\nHizpide izan dugun eragiketari esker, Euskadiko Kutxa Taldeak bere etorkizunerako estrategiaren oinarriak sendoago finkatu ditu. Izan ere, Bezeroarenganako Orientazioak espezializazio eta kanal-aniztasun handiagoak izango ditu oinarri, eta Mondragon Korporazioko finantza-entitateak hasieratik ezaugarri izan dituen balio kooperatiboei jarraituko zaie. Balio horietako batzuk entitateko kideen konpromisoa eta partaidetza dira. Kide horiek guztiek gizarte-ekonomiako entitatea osatzen dute, tokian tokiko gizartearen aberastasunaren aldeko ekarpenak egiteko nahiak eraginda.


2019-05-04 - Goierriko Hitza : Goierriko Hitza\nSegura-Zerain mendi lasterketa\nAinhoa Sanz eta Iñaki Olano garaile Segura-Zerain mendi lasterketan, probaren errekor berria ezarriz\nJoxe Ugarteburu aizkolaria omendu dute Ezkion\nMaiatzeko San Migel barruan egin diote gorazarre Ugartebururi. Lehengo eta oraingo aizkolarien saioa, harrijasotze erakustaldia eta opari banatzea egin dute. "Hitz gutxikoa naiz ni. Eskerrik asko denoi". Omenduaren hitz horiekin amaitu da ekitaldia.\nSu Ta Gar, indartsu Legazpin\nEibarko taldeak eta John Dealer & The Coconuts herritarrek kontzertua egin dute bart, Santikutz eguna borobilduz. Bideoa, albistearen barruan.\nBuruz buruko pilota txapelketa\nIrribarriak mendean hartu du Altuna III.a\nAramarrak 22-18 irabazi dio amezketarrari, eta buruz buruko txapelketaren finalerdietarako sailkatu da. 2016an txapeldun izan zeneko "sentsazioak errekuperatu" dituela nabarmendu du Irribarriak.\nZegamako Training Campekoak Segurako Ondarren\nZegama-Aizkorriko lasterketaren ibilbidea Oihana Kortazar eta Aritz Egearekin ezagutu ondoren, bisita turistiko bat egin dute Training Campeko 32 partaideek.\nAztiri-Lakiola bikoak irabazi du Binakako XIII. Pilota Txapelketa Herrikoia\nIbar-Potolo bikoari gailendu zaizkie finalean (22-13). Agirre-Solana sailkatu dira hirugarren, kontsolazio finalean Txus-Latigo mendean hartuta (22-15)\nSantikutz Txiki eguna ere, bete-betea\nGoizean Haurren XI. Pilota Txapelketaren finalak, eta Doinua Gazte Bandaren eta Legazpi Musika Bandaren kontzertu bateratua egin dira.\nXabi Minguezek irabazi du Idiazabalgo XX. Mami txapelketa\nGaur goizean, besteak beste, Innolact proiektuko produktuen dastaketa eta mamia egiteko tailerra egin dute. Bihar izango da azokaren egun nagusia, gazta txapelketa herrikoi, artalde pasaera eta omenaldiarekin.\nUdal hauteskundeetarako hautagaitza zerrenda aurkeztu du EH Bilduk Legorretan


Kontsumoaren geldialdiak atzeraldia ekarri dio Espainiari | Consumer\nKontsumoaren geldialdiak atzeraldia ekarri dio Espainiari\nEl PIB generado por la economía española ha encadenado dos trimestres consecutivos de caídas\nEspainiako ekonomiak 2012ko lehen hiruhilekoan sortutako Barne Produktu Gordina% 0,3 jaitsi zen aurreko hiruhilekoaren aldean. Hala, Espainiako ekonomia atzeraldi ofizialean sartu da, bi hiruhileko jarraian kateatuz BPGd-ren atzerapenekin, Estatistikako Institutu Nazionalak (INE) baieztatu duen bezala. Urteko lehen hiru hilabeteetan Bpgaren beherakada kontsumoaren geldialdiak eta inbertsioak atzera egiteak eragin dute.\nUrtearteko terminoetan, ekitaldi honetako lehen hiruhilekoan Bpgaren hazkunde-tasa% -0,4 izan zen, aurreko ekitaldian baino zazpi hamarren gutxiago, estatuko eskaria gehiago uzkurtuz eta kanpo-sektoreak gutxiago lagunduz, Inek azaltzen baitu.\nEskari nazionalaren hazkunde agregatuari egindako ekarpena hiru hamarren negatiboagoa izan zen 2011ko lehen hiruhilekoan, 2011ko laugarren hiruhilekoan, eta -3,2 puntu. Kanpo-eskariak puntu bat murriztu zuen hiruhileko BPGri, 3,2 puntutik 2,8 puntura.\nKapital finkoko inbertsioaren uzkurdura areagotzearen ondorio esklusiboa izan zen estatu mailako eskariak jarduera agregatuari egiten dion ekarpen negatiboena; izan ere, azken kontsumoko gastuak, modu erantsian, iazko azken hiruhilekoko hazkunde-tasari eutsi zion INEren arabera.\nEtxeetako azken kontsumoaren gastuari dagokionez, puntu erdi jaitsi zen hazkunde negatiboa,% -1,1etik% 0,6ra. Gastuaren osagaiei erreparatzen bazaie, zerbitzuen kontsumoak hazkunde-tasa positiboak erregistratu zituen, baina 2011ko azken hiruhilekoan baino txikiagoak. Aitzitik, ondasunen kontsumoak tasa negatiboekin iraun zuen, baina ondasun iraunkor eta erdihaztegien kasuan, nolabaiteko gorakada nabaritu zen 2012ko lehen hiru hilabeteetan, eta horrek zehazten du agregatuaren portaera orokorra. Era berean, soldatapekoen ordainsariak ?etxeetako baliabide nagusia?% 3,3ra igo ziren, eta horrek aurrezki-tasa murriztea ekarri zuen.\nAdministrazio publikoen azken kontsumoaren gastua, berriz, puntu bat eta sei hamarrenekoa izan zen,% 5,2raino. Emaitza horri esker, administrazio horiek egindako ondasun-erosketen eta zerbitzuen guztizko kopurua jaitsi egin zen (% 13 inguru). Soldatapekoen ordainsaria ere jaitsi egin zen, baina askoz ere modu moderatuagoan (% 1 inguru).\nEnpleguak, lanaldi osoko lanpostu baliokideen arabera neurtuta, areagotu egin zuen urte arteko hazkundea, 2012ko lehen hiruhilekoan, % -3,8ra iritsi arte. Horren ondorioz, urtebetean 655 mila lanpostu garbi murriztu dira. Eskala erantsian, jarduera-adar guztietako emaitzak aurreko hiruhilekoetakoak baino okerragoak dira.\nUrtetik urtera, eraikuntzak 310 mila enplegu baino gehiago galdu zituen, zerbitzuak ia 245 mila, industria ia 87 mila eta, azkenik, lehen mailako adarrak, 13 mila baino gehiago. Enplegatutako enpleguaren uzkurdura, berriz, intentsitate handiagoz erregistratu zen soldatapeko enpleguan (% -3,2tik% 4,2ra). Bestalde, soldatarik gabeko enpleguak hazkunde tasa negatiboa izan zuen 2012ko lehen hiru hilabeteetan (% -3,9tik% 0,9ra igaro zen).\nEkonomian lanean ari ziren pertsonek benetan egindako orduen kopurua urteko lehen hiruhilekoan% -1,7 izatetik% 3,4 izatera pasatu zen. Bilakaera horren eta lanaldi osoko enpleguen arteko aldea lanaldi osoko batez besteko lanaldiaren igoera txikiagoari zor zaio: %1,6 izatetik %0,4 izatera pasatu da, Inek adierazi zuen.\nenplegua hogares-eu kontsumo ordainsari PIB-eu


Hemen zagoz: Sarrerea > Sustraiak > Argibideak > Gaur egun > Orue - Eubako Berriak > BIDEAN... bidean doa\nBIDEAN... bidean doa\nData: 2015 / 12 / 11\nArgibide honek HELBURU xume bat dauka, baina bizi-bizia: gure webgunearen “aurrera-bidea” begi argiz ikusten dozuenokaz KONPARTITZEA.\nEz dauka, inundik inora ere, helburutzat “hemen gara gu” agertzea. Bai zera! Hauxe besterik ez, “Bidean” webgunearen inguruan Familia bat osotzen dogunoi eragiten deuskun zerbait KONPARTITZEA.\nEgun honeetan beteten dira 10 urte BIDE honen “abentura” hasi genduala. Ordutik, webgune mundua asko aldatu da, egiten ziran eskeintzetan, batez ere. Orduantxe bertan, guk klabe jakin batzuen barruan KOKATU ginan: gaztelaniaz eta euskeraz (Bizkaieraz eta Batueraz); baliabide egokiak sortuz, gure ustez; Jaunaren Berbea, bere ulermen eta guzti, oinarritzat hartuta; otoitz-bizitzarako aukerak eskeiniz geure kultur giroan; eta, hori dana, gaur eta hemen kristau konpromiso baterako eragingarri lez.\nHauxe izan da gure ahalegina hasieratik. Eta, gainera, bide bardinetik jarraitzeko gogo beroz gagoz: DOHANTASUN osoz jarraitu gura dogu (hauxe izan da hasieratik gure webgunearen jokabidea); baina gure aldetiko AHALEGIN OSOA ipiniaz, gure eskeintza LAGUNGARRI izan dakizuen gure materialak erabileran zuen lanbiderako, bai pastoral eta bai katekesia eta ospakizun jardunaldietan.\nHorregaitik, gaur EGIAZKO DATU batzuk eskeini gura deutsueguz, orain arte EGINDAKO BIDEA erakutsiz, zuekaz batera egindako bidea. Gogoetarako datuak izan daitekez eta, era batera, “abentura” honen muineko konpromesuak BARRIZTATZERA eroango gaitue, “Bidean” webgunera, hain zuzen. Hauxe da eskeintzen doguna, apaltasunez, ALBOKO ARTXIBOAN.\nESKERRIK ASKO guztioi, eta Biziaren Jaungoikoak emon deiskula BIZIA eskeintzen jarraitzeko oparia eta “BIDEA EGITEN JARRAITZEKO”... aukerea. Azken baten, hauxe esan gura dau “Bidean” = “Bidean”.


Marrazki bizidun berrien estreinaldia, 3 klubaren app eta euskarri digitaletan\n"Hau da Joey", "Gormiti", "Blinky Billen abenturak" eta "Kiddetak" abenduaren 11tik aurrera izango dira ikusgai app-an, webgunean eta HbbTVn. Halaber, 2021ean zehar estreinatuko dira, ETB3n.\nEuskarazko marrazki bizidun berriak 3 klubaren platafoma digitaletan estreinatuko dira, telebistan eman aurretik. Abenduaren 11tik aurrera, "Hau da Joey", "Gormiti", "Blinky Billen abenturak" eta "Kiddetak" izango dira ikusgai 3 klubaren aplikazioan, webgunean eta HbbTVn. Gainera, marrazki bizidun horiek 2021ean zehar emitituko dira, ETB3n.\n"Hau da Joey"\nArazo bakoitzak bere irtenbide aspergarria duela uste baduzu, oraindik ez duzu Joey ezagutzen! Bere adineko edozein haur bezala, eskolara joaten da eta lagun asko ditu. Arrebatxo bat ere badu, baina bere gurasoak bananduta daude. Etengabe asmatzen ditu planik zoroenak, gelan, etxean eta tarteko leku guztietan. Bere lagunekin, Olivirekin eta Yassinerekin, ustekabeko ideiak burutatuko zaizkio egoera larrietatik irteteko eta inguruko guztiei laguntzeko.\nAspaldi, etsai beldurgarri batek (Darkanak) mehatxatu zuen Gorm uharte-herria. Gormitiek, Gormiti jaun ahaltsuen gidaritzapean, indarrak batu zituzten mehatxu hori kontrastatzeko. Gerra piztu zen, baina Gormitiak garaile atera ziren.\nBlinky Billek 11 urte ditu eta "Greenpatcheko zaindari" bihurtu da. Gehiegizko konfiantzarekin eta bihurrikerietarako dohain batekin, Blinkyk bihotzeko lagun bat du, Jacko sugandila. Elkarrekin erronka eta mehatxu guztiei egingo diete aurre, barne-frontea babestu eta Greenpatcheko herritarrei laguntzeko.\nKiddetak espazioko kadeteak dira, eta WotWot planetako haurrentzako espazio-zentro batean entrenatzen dute. Kiddetarrak behar duten guztia ikasten ari dira esploratzaile-talde bihurtzeko. Talde horrek bere ontzia tripulatuko du eta beste planeta batzuk ikertuko ditu. Gure bost Kiddetek elkarrekin ikasten dute eta jolasten dira, baina bakoitzak interes bereziko arlo bat du, hala nola arteak eta zientzia.\nMarrazki bizidun berriak eta gehiago nahi duzunean eta zauden tokian zaudela ikusteko, deskargatu 3 klubaren aplikazioa. Bertan ikusi ahalko dituzu atal guztiak nahi beste aldiz, eta 3 klubaren webgunean ere izango dituzu ikusgai.


Light of Work | Cookien politika\nABSER TECHNOLOGIES, S.L.-k (aurrerantzean, “ABSER”) Cookie Politika honen bidez jakinarazten du Erabiltzaile terminaleko ekipamenduetan datuak biltegiratzeko eta berreskuratzeko gailuen erabilerari buruz.\n1.- Zer dira cookie-ak?\nCookieak Erabiltzailearen ordenagailuan / telefonoan / tabletan deskargatzen diren fitxategiak edo fitxategiak dira, erabiltzailearen arakatze hobespenak gordetzea ahalbidetzen duten zenbait web orrialde eta aplikazioetara sartzean, Erabiltzailearen eta Webgunearen arteko elkarrekintza gero eta azkarragoa izan dadin. erraza. Cookiek bildutako informazioa anonimoa da eta ez du inolako informazio sentikorrik, ez baitute erabiltzailea pertsonalki identifika dezaketen datuak biltzen. Nolanahi ere, Erabiltzaileak bere nabigatzailearen konfiguraziora sar daiteke Webgunetik bidalitako Cookien instalazioa aldatu edo / eta blokeatzeko, edukietarako sarbidea galarazi gabe..\n2.-Zertarako erabiltzen ditu ABSER-ek cookieak?\nWebgune honek cookieak edo bestelako informazioa biltegiratzeko eta berreskuratzeko gailuak erabiltzen ditu Erabiltzaileek Webgunean eskaintzen diren zerbitzuekin dituzten elkarreraginak jarraitzeko.\nCookieek Erabiltzailearen arakatzailea eta Webgunera sartzen den gailu mota ezagutzea ahalbidetzen dute. Erabiltzailearen hurrengo bisita errazteko eta Webgunea erabilgarriagoa izateko erabiltzen dira.\nAdibidez, ABSERrek cookieak erabiltzen ditu Webguneak ondo funtzionatzen duela ziurtatzeko eta zure nabigazio esperientzia ulertzeko, besteak beste.\nAzken finean, cookieen erabilerak ABSER erabiltzailearen nabigazioa optimizatzea ahalbidetzen du, eskainitako informazioa eta zerbitzuak interes eta lehentasunetara egokituz.\n3.- Webgunean erabilitako cookie motak\n4.- Nola desgaitu cookieak?\nArakatzaile guztiek cookieen ezarpenak desgaitzeko aldaketak egitea baimentzen dute. Horregatik, arakatzaile gehienek cookieak kudeatzeko aukera eskaintzen dute, pribatutasunaren gaineko kontrol zehatzagoa lortzeko.\nEzarpen hauek zure arakatzailearen menuko “aukera” edo “hobespenetan” daude.\nJarraian, cookieak desgaitzeko arakatzaile bakoitzaren estekak aurki ditzakezu argibideak jarraituz:\n5.- Cookieak gailu mugikorretan\nWebgunearen jabeak cookieak edo bestelako biltegiratze gailuak ere erabiltzen ditu gailu mugikorretan.\nOrdenagailu arakatzaileetan gertatzen den moduan, gailu mugikorren arakatzaileek pribatutasun aukerak edo ezarpenak aldatzea ahalbidetzen dute cookieak desgaitzeko edo ezabatzeko.\nPribatutasun aukerak aldatu nahi badituzu, jarraitu zure gailu mugikorreko arakatzailearen garatzaileak zehaztutako argibideak.\nJarraian, zure gailu mugikorreko pribatutasun aukerak aldatzen lagunduko dizuten esteken adibide batzuk aurki ditzakezu:\nWindows Telefonoa: ( https://goo.gl/tKyb0y )\nChrome Mugikorra: ( http://goo.gl/XJp7N )\n6.- Cookieak onartzea\nJakinarazten dizugu cookieen instalazioa blokeatzen edo ez onartzen baduzu, baliteke zerbitzu batzuk ez izatea erabilgarri hauek erabili gabe edo zerbitzu jakin batzuetara sartzea edo webgune honek eskaintzen dizun guztia aprobetxatzea. .


Albisteak - Aldamio osagarriak, Eraikuntza aldamioak, Layher aldamioak, aldamio hodi galbanizatuak, altzairu galbanizatuko hodiak, erakustaldia, ekitaldi fasea, Txinako aldamioak, Txinako aldamioak, altxatzeko aldamioak, babes-pantaila, eskaladako aldamioak, aldamio akoplamenduak, aldamio lokailuak, aldamio lokailuak\nAzken albistearen prezioaren inguruan hitz egiten dugu ur edalontzi konektorea harea galdatutako lokailuarena baino 2 aldiz handiagoa da.\nBeraz ,bazkide asko nahastuta sentituko da, zergatik guk oraindik aukeratu ur edalontzia prozesua?\nUtzi hondarreko galdaketaren arazo batzuk kontatzen lokailuak egungo merkatuan:\n01. Itxura eskasa\nAlde batetik, itxuraren kalitatea produktuaren itxura orokorra da eskasa, zuzenago, liburu nagusia ihesa estaldura fenomeno asko izango da galbanizatzen prozesua, zeren de azalera zakarregia da,, izango da produktuaren iraupena murriztu.\n02.Barruko poro asko\nBarne poroen arazoa bi alderditan ageri da batez ere:\n1) Poroak erroan daude konektore, egingo duena kausa soldaduraren junturako poroak eta soldaduraren kalitatean eragina dute hodiarekin soldatzean;\n2) Poroak izateak indarraren indarra murrizten du konektore, kalteak sortuz konektore eta, ondorioz, osotasunaren txatarra liburu nagusia.\n03. askoz gehiago Burr, dimentsio baxuko zehaztasun-kontrola\nBurrunba asko sartzen dira konektore itxuraren kalitatea ez ezik, eragileek langileen marradurak ere eragiten dituzte. Garrantzitsuena hau ere eragina izango duela daaltxatzen. Burrunak badiraez da kendu eta altxatuta denboran, soldaduraren ondorengo kalitate orokorra borondatea ezin du estandarra bete, produktuen kalitatean eta segurtasunean eragina baitu.\nGure esperientziaren arabera, ur edalontzi konektorea galdaketa moldaketa prozesua, moldaketa bat da, egitura orokorra nahiko egonkorra da; harea galdaketa prozesuan konektore, moldeak bereizita daude.\nAurreko arrazoien arabera, gero eta bezero gehiagok aukeratzen dute ur edalontzia konektore unitateko prezio altuagoarekin.


Bilboko udal-hilerriaren asebetetze-inkesta - Bilbao Zerbitzuak\nBilboko udal-hilerriaren asebetetze-inkesta\nBilboko udal-hilerrira urriaren 26an eta 27an eta 2019ko azaroaren 1ean hurbildu ziren bisitariek inkesta bat jaso zuten, orain arte egindako hobekuntzak eta jasotako zerbitzuak baloratzeko. Banatutako 3.500 inkestetatik 412 erantzun postaz jaso ziren.\nInkestak 21 galdera planteatzen zituen. Horien bidez, hilerriko zerbitzu orokorra ebaluatzen da, eta, bereziki, zerbitzua mantentzearekin lotutako alderdiak, hala nola barrutirako irisgarritasuna eta desgaitasuna duten pertsonak, instalazioak, aparkalekuak, informazio-panelak, iturriak, komun publikoak, berdeguneak eta garbitasuna; eta gure langileen irudia edo presentzia, adeitasuna, zerbitzuaren kostuaren arrazoizkotasuna.\nAztertutako 23 itemetatik, emaitza positiboa izan da 16tan, aurreko urteko emaitza hobetu baita, kasuren batean, modu esanguratsuan, hala nola hilerria irekitzeko eta ixteko ordutegiaren egokitzapena, 2018an 7,62 izatetik 2019an 8 izatera igaro baita; bulegoak irekitzeko eta ixteko ordutegiaren egokitzapena, 2018an 7,02 izatetik 2019an 7,66 izatera; desgaitasuna duten pertsonen irisgarritasuna 2018an 6,19 izatetik 2019an 6,73 izatera igaro da; Zerbitzu publikoen erabilgarritasuna (W.C.) 6,54 izatetik 7,40 izatera igaro da 2018an Zalantzarik gabe, gure langileei dagokienez, herritarren balorazioak gora egin du gehien: gure langileen irudia eta presentzia 2018an 7,24 izatetik 2019an 7,76 izatera igaro da; informazio nahikoa eta zehatza 2018an 7,12 izatetik 2019an 8,02 izatera igaro da; eta herritarrek langileengandik jasotzen duten tratu egoki eta atseginaren balorazioa 2018an 7,85 izatetik 2019an 8,45 izatera igaro da, hau da, lortutako puntuazio partzial guztien artean altuena.\nHala ere, hurrengo ekitaldirako, aurreko ekitaldian lortutako puntuazioa jaitsi dugun 7 itemak aztertzera eta hobetzera bideratu behar dugu gure ahalegina: errautsak erraustu ondoren uzteko eskaintza (familiaren zaintza, ehorzketa emakidan, oroitzapenaren basoa edo uko egitea), errautsak barreiatzeko hilerriaren barruko leku baten erraztasuna, ehorzketa- edo kremazio-ordutegiaren egokitasuna eta ordutegi horren puntualtasuna. Duintasunez eta errespetuz, eta pertsonek tratua jasotzen dute.\nHalaber, jaitsi egin da erlijio-zerbitzuaren egokitasunari buruzko balorazioa, eta, beraz, horren berri emango diogu Bilboko Gotzaindegiari, hark azter dezan eta egoki iritzitako hobekuntzak egin ditzan.\nBilboko udal-hilerrian ematen den zerbitzuaren balorazio orokorra 2018an 7,33 puntukoa izatetik 2019an 7,74 puntukoa izatera igaro da.\n1. Barrutira sartzeko erraztasuna (kokapena, garraio publikoa)\n2. Sarrera nagusia eta aparkalekua egokitzea\n3. Hilerria irekitzeko eta ixteko ordutegi egokia\n4. Ofizinak irekitzeko eta ixteko ordutegi egokia\n5. Aparkalekutik bisita-lekurainoko distantzia\n6. Desgaitasuna duten pertsonentzako irisgarritasuna\n7. Informazio-panelak egokitzea eta nahikoa izatea\n8. Zure egonaldian gure langileekin harremanetan jarri bazara\n· Gure langileen irudia eta presentzia\n· Informazio nahikoa eta zehatza\n· Tratu egokia eta atsegina\n9. Itxura onarekin erabiltzeko instalazio egokiak, hilerriko paisaia eta arkitektura behar bezala mantentzea eta babestea\n10. Ur-iturrien zerbitzua\n11. Nitxoetara sartzeko eskailerak\n12. Zerbitzu publikoak (W.C.)\n13. Instalazioen garbitasun-maila orokorra\nGure zerbitzuak azken hilabetean kontratatu dituena\n14. Errautsak errausketaren ondoren uzteko eskaintza (familiaren zaintza, emakidan ehorztea, oroitzeko basoa edo uko egitea)\n15. Hilerri barruko leku batek errautsak zabaltzeko duen erraztasuna\n16. Ehorzketa edo errausketa ordutegiaren egokitasuna\n17. Ordutegi horren puntualtasuna\n18. Ehorzketak eta errausketak duintasunez eta errespetuz egiten dira, eta pertsonek tratu atsegina jasotzen dute\n19. Gure langileen irudia/presentzia\n20. Erlijio-zerbitzua egokitzea, hala badagokio\n21. Zerbitzuaren kostuaren arrazoizkotasuna\nMantentze-lanen ebaluazioa (9tik 12ra)\nGure langileen ebaluazioa (8.1etik 8.3,17ra eta 18ra)\nZerbitzuaren Ebaluazio Orokorra


Liburu honetako hitzak egia dira\nUrrundik begiratzen duten gailur garaien Courel!\nJoan behar dut Pia Páxarora eta Boca do Farora\nBadoa mendian bidea\nMendietako lur iluna!\nJose de Parada doa\nRogueirako Ur Zuriak!\nVentana de Doña Ildara\nDoña Briosako leizea!\nLucenzako lur goiak eta argiak\nGauaren amets beltzak eta irudi zakarrak\nFedon bizi da otsoa\nHaizea libre dabil bazterretan\nJo dute elurren ezkilek...\nHeldu ziren sokagileak sokak ehotzera!\nElurra ari du gailurraren tontorrean\nElurra erori elur elur\nElur haize eta ke\nHeldu da oheratzeko tenorea\nNeguko iratze ihartuak!\nIzotza ari du\nVal d'Asnela eta Os Pradairosko lur laiotzak\nBehiak bazkatzen dira\nHau bai dela euri eta haize egitea!\nTrumoi haize eta euri\nAstintzen du haizeak eta distira egiten inarretan\nUraren distira bazterretan...\nAdarraren adaskaren muturraren muturtxoan\nLerratzen da ura hartxabaletan\nChao da Ladaleko larreak! Badator\nArratsaldea ahapetik mintzo da\nArratsalde honetan adiskide dut airea\nAirea emana dago\nSitimako ote loratuak!\nAntzinako ikara batekin begiratzen dut zeru ilunera\nVeiga do Xaleko larreak\nEuria ari du mendian eta mahastietan\nIrrintzika zaldi irrintzikaria\nKukua kantari isildu eta kanta\nDistira dagite gereziek Su a Rubialen\nBizitza mendian bakarti\nIldara de Romeor\nMonforte de Lemosen aurrean\nVraoko eguraldi argia ikusten dut\nIlunabarreko airean bakarrik\nHonen zaharra eta honen xehea harrien goroldio hau\nMara ari du euria itzaletan\nMantso eta isil ari du euria\nPaleirako malkar patarrak!\nItzuli mitzuli doa ibaia\nLeonerantz astiro multzotan\nJaio dira kirkir-loreak\nHeldu da Udazkeneko eguraldi epela\nErorten dira hostoak...\nEntzuten ez dela ari du euria soroetan\nArin iragaitea da eguzkia\nBazuen haurrak uso bat\nArrotz gaztainadi eta sastrakei\nChao do Bidoal! Harriagak!\nOinazezko hitz berriak\nLur goi eta bakartiak\nBalio zenuen adiskidea\nPactos do Señoreko bidean\nBerriro diot beldurra\nBaditut adiskide landuak\nZuekin mintzo naiz zuekin errege Alfonso Erguío e Torneol\nArkaitz goiaren begiratua!\nTxaparrak txilarrak eta arrokak!\nOrkatzaren eta arrankumearen\nBadoa Ricardo de Moreda behako eta ibili harraparia\nAlatzen dira ardiak galtzuan\nHaritzaren hosto presoa!\nDenbora itxia daukadan\nAhoz gora etzana\nChaos de Lomba!\nEgun atzo herenegun eta herenegundamu!\nTeso do Lomban\nOllo do Rio!\nVal d'Asnelako zelaia!\nUr iraziaren gainean\nZakaleak haizean laster\nBanindoan egunsenti isilean\nGoizalde garbia oilar begiaren antzo eta banuen nik\nNik entzuten dudana besterik ez da entzuten\nIbar gaztainadi eta txara goiak!\nIbaiaren urruma gora eta behera!\nFonte das Faias!\nAitzak zelai goiak\nArtaburuak zintzilik sapailoetan\nGelan itxia isiltasun zaharrarekin\nHostorik gabeko gaztainadia!\nPentsamendua etorri pentsamendua joan\nAitz erpineko saratsa\nGailur bakarti eta ilunak\nEtxe handia handiago arratsaldeetan\nBaratzak galtzuak txarak arkaitzak\nIzar guztietako gauen zeru goia\nZabaltzen dut neure isiltasuna\nAldizka ezer gabe geratzen naiz\nNegu goia itxarote luzearen kolorea\nEta oraino gaztea da Lurra!\nAnxel Fole Masideren arabera\nZer da inarraren kolorea?\nGris - Grandio\nGaua eta gaztainadia\nEtxea garbitzen ari naiz tresnaz eta trastez\nBerriro apez-txoria kristalean joka\nCordobara joan nintzen\nUdaro segatzen ditut\nElurra ari eta ez atertzen\nBranca Uxío eta Arturo\nOraino ez naiz hemen\nUgari ari du elurra ibarrean\nOs Sudrios ilun\nCoureleko mendiak literatura galegoaren izen handi biren babesleku eta inspirazio bide izan dira mende honetan, Anxel Fole ipuigilea eta Uxio Novoneyra poetarena. Os Eidos, lirika galego modernoaren obra nagusia, Courelen, Courelengatik eta Coureleraz dago idatzia. Obra liriko baten itzulpenak suposatzen ohi dituen zailtasunei gaineratu egin zaio, beraz, bertako hizkeraren ez ezagutza, handikap latza, adibidez, terminologia botanikoa zehazterakoan. Erraz ateratzen da hortik noski, itzulpen hau ez zela posible izanen Uxio Novoneyraren beraren laguntzarik gabe, duela bi urte Galiziako Baionan hasi eta egundaino iraun duen zuzenketa eta zehazte lan batean.\nEsan gabe doa itzultzaileak hartu dituen lizentzia bakanak (el/ela/, han/hemen,...) ez direla izan egilearen adostasunik gabe. Saiatu naiz Novoneyraren hainbat poematan garrantzi berezia duen fonosinbolismoa mantentzen sintaxia eta hiztegia sobera bortxatu gabe, ahal izan dudanetan, baina begiratu naiz abentura egokitzaileetarik. Leku izenak, haietako asko esanguratsuak eta denotazio indar handikoak, galegoz utzi ditut. Ez dute ozentasuna galdu, nik uste, euskarazko perpausan.\nEta azken ohar bat izenburuaz. Os Eidosen itzulpen zehatza «Orubeak» izan liteke beharbada, bainan poetarekin batean eginiko bilaketaren ondoren, «Bazterrak» hartu dugu, Os Eidosen azken esanahi sakonetik hurbilagoko terminoa.\nLuis Pimentel-ek (honen Sombra do Aire na Herba, Celso Emilio Ferreiroren Longa noite de pedia eta eskuan duzun Novoneyraren Os Eidos dituzu gerraondoko poesia galegoaren hiru oinarri nagusiak) erloju modernista bat osatzen du ostera elurraren aitzakian:\nrélo de fariña: neve\nNovoneyrak hastio ditu asmazio politak eta tropo ausartak. Ez luke inoiz onartuko Pimentelena bezalako jokorik, eta elurrak heldu behar duela honela gaztigatzen digu:\ndobran as campás da neve...\neta gauzak zehaztasun eta zorroztasun osoan aipatzen dakienaren harrotasunaz, ausartu egiten da agintzen nola egin behar duen elur:\nNeva tomo eu puxen\nnaquel poema neva.\nUxiok zenbatu, bildu egiten ditu gauzak eta izakiak, isolatu egiten du poema, eta espazio handi bat zabaltzen digu gogoetaz eta gozotasunez bete dezagun. Poeta honek ez baitu esan egiten bakarrik, beharrezkoa dena, eta beharrezkoa dena bakarrik, digu eskaintzen, irakurle bakoitzak erants diezaion poemari bere hasperena edo bere hotzikara:\nNada dixera que non ainda.\nTodo era unha cousa miña.\nUxio Novoneyra irakurtzeak bat-egite sakon bat da naturarekin (lurraren mintzoa, Otero Pedrayo maisu handiaren esanetan), berehalako interpretazio sinbolikoetarik edo aurkintzaren antropormizazioetarik urrun haatik, esan bailiteke Novoneyra ez dela «poeta arima» baten jabe, inoiz ez du uzten behintzak lanbidearen teknikak gain har diezaion. Novoneyrak ez ditu maite konstrukzio bitxiak eta harriagarriak ez du metafora behartzen, utzi egiten du hitzek tira egin deizaioten elkarri, poesia natural eta itxuraz single batean, izan ere biluztasunaren senaz bakarrik, handiena dela ere, ezin baita lortu:\nEgia, eta egia nabarmena izanik ere, erabilten dituen baliabide berbalak bakanak eta xumeak direla, zer esan nahi duen ongi dakien poeta arraro horietakoa dugu bestalde Uxio Novoneyra hau, eta ez du nahi izaten poema behar baino gehiago luzatzea, badaudelako mugarri diren hitzak, eta haietarik harat poesia osaketa izanen litzatekeelakoz eta ez ixuria. Gure poetarentzat, betetasun poetikoa ezin lortzen ahal da artifizioz.\nMenturaz Rosalia bezala, Uxio ere hil eta hil egiten da bere soidadeetan, eta horretxegatik behar izaten ditu izen propioak aipatu, dei egin izen euskaldunak dituztela diruditen leku eta mendiei: Penas do Fedo, Fonte Preta, Veiga do Couso, Campo do Muiño, Marco de Medio Mundo... Beste era bat, azken finean, «arbasoei eskuak ukitzeko»... Galde egiteko modu bat, baina baita autofroga modu bat ere, A Muller Mortak ezin izan baitzuen inoiz hitzik egin. Galego eta arrenkuratua bai, itzal beltzetan, bai, baina lanturik gabe.


Belarra moztera jaitsi eta zaborrak biltzen amaitu - Baleike - Baleike.eus\nBelarra moztera jaitsi eta zaborrak biltzen amaitu\nBaleike 2017-10-16 12:55 Gizartea\nJende ugari hurbildu ohi da Algorrira, kalako eta inguruko labarren ikuskizunak deituta. Badira ingurumenari errespetua erakusten diotenak, baina asko eta asko dira, inguruneari errespeturik izan gabe, otorduetako zaborrak bertan uzten dituztenak.\nHala ikusi du beste behin ere Santa Klara baserriko Maite Manzisidorrek. Ostegunean belarra moztera hurreratu zen Algorri ingurura eta bertaratu zirenek utzitako zaborrak jasotzen amaitu zuen.\nErantzunak: 2 (traola, tarrat)\ntarrat\t2017-10-16 13:12 Erantzuna | #1\nEz da oso harritzekoa, ikusirik erakunde publikoak saiatzen direla edukaziorik gabeko jendea erakartzen. Berez gune natural bat denari 'parke' eta halakoak esanez gero, ignoranteak literalki ulertzen du, eta pentsatzen du zaborra bakarrik desagertzen dela. Berriz ere ikusten da alferrik dela turistak erakartzen hastea haien edukazioa landu aurretik. Geoparkeren helburua benetan natura kontserbatzea balitz, eta ez denon kontura ostalariei bezeroak ekartzea, ez zatekeen halakorik gertatuko.\ntraola\t2017-10-16 15:30 Erantzuna | #2\nneurriren bat hartu beharko lukete ezta? baiii, noski, hartuko dute, zabor ontziak jarriz han eta hemen, eta bide batez, parke izan aurretik guztiz naturala zen eremu bat gero eta des-naturalagoa eginez. Baina turistak lasai etor daitezela eta bota ditzatela beroien zaborrak, inork ez baititu isunduko. Nola isundu eta kontrolatu ba horrelako diru iturria, gehiago ez etortzeko ere! lasai datozela, isunak eta bijilantzia danak haitzetan dabiltzan kriminalentzako gordeta bait daude.\n1989an jaiotakoen bazkaria, azaroaren 10ean\nBanatu dugu Yoana ileapaindegian ilea garbitu eta orrazteko zerbitzua\nZozkatu dugu Yoana ileapaindegian ilea garbitu eta orrazteko zerbitzua\n4.300 erromes baino gehiago pasa dira aurten komentuko aterpetxetik\nJubilatuak gustura itzuli dira Peñiscolatik\n'Kantaurialdea' pelikula emango dute bihar Aita Mari zinean\nUr kontagailuean irakurketa aste honetan hasiko du Gipuzkoako Ur Kontsortzioak\nAurrerantzean, asteburu zein jaiegunetan, goizeko 09:00etan zabalduko da Sagarbideko frontoia\nPentsiodunak kalera atera dira berriro\n1918a, Zumaiako ontzigintzaren susperraldi urtea


Zubieta (Donostia) Sagardotegiak\nzubietako sagardotegiak edukiera handiko jantokiak dituzte gerturatzen direnei sagardotegi menu aparta eskaintzeko, eta honela, garaiko sagardoa dastatzeko aukera ere izateko.\nSagardotegiek kupel ugari dituzte, sagardoaren eta tradizioen maitaleen gozamenerako. zubietako sagardotegiek sagardotegi menu tradizionala eskaintzeaz gain, beste menu batzuk dastatzeko aukera ere eskaintzen dute, euskal sukaldaritza tradizionalaz gozatu ahal izateko.\nAsko dira zubietako sagardotegietara hurbiltzen diren taldeak, enpresa bazkari-afari, urtebetetze festa, erretiro hartze edo bestelako gertakizunen bat ospatzera. Guztientzako tokia dago, oraindik ohitura izaten jarraitzen baitu lagunekin zein senideekin ospakizunak sagardotegiko menu batekin egitea. zubieta ohitura gastronomiko handia daukan herria da, horregatik, sagardotegia toki onean kokatuta dago kotxez gerturatu eta bertan erosotasun osoz aparkatu ahal izateko.


Plonbide (Eztabaida | ekarpenak)(r)en berrikusketa, ordua: 09:12, 19 Azaroa 2007\n1. Eztabaida Hauxe izango da aholkularitza-saioetan garatuko den diskurtso nagusia. Eztabaidaren bidez aholkulariak ikaslearen uste, nahi eta beharrak agerian uztea lortu nahi du. Aholkulariaren helburuetako bat, nagusia agian, ikasleak bere lanean beharko dituen irizpideak lortzea da. Lehenengo lana, ordea, gehienetan modu inkontzientean erabiltzen dituenak aztertzea da eta horiek agerian uztea lortu beharko du. Lan hau eztabaidaren bidez garatuko da. Hurrengo fase batean irizpide horien egokitasuna aztertu ondoren, bestelako zein den komenigarria eta erabilgarria erabakitzen lagundu beharko dio ikasleari. Eztabaidan lau baliabide nagusi erabiliko ditu aholkulariak. Guztien arteko oreka lortzen saiatu beharko du, gehiegikeriek kalte egin baitezakete. 2. Azalpena Zenbaitetan, aholkulariak ikasleak egindakoa edota esandakoa azaldu egin beharko dio adituaren ikuspuntutik. Aditua den aldetik, beste perspektiba batekin azter eta azal ditzake arazoak. Argi ibili beharko du ordea, aurrean duena ez baita bera bezalako aditua. Bere mezua modulatzen jakin beharko du eta aurrean duenari egokitzen, kontua ez baita bere ezagutzak agerian uztea baizik eta informazio berria eta ikuspuntu ezberdina ikaslearen esku era erabilgarrian ipintzea. 3. Argudioa Erabiliko dituen irizpideak erabakitzeko azalpenez gain argudioak ere erabili beharko ditu ikasleak eta baita aholkulariak ere. Argudioek ere ikasleak ulertzeko modukoak izan beharko dute. Horretarako ustetik frogetarako jauzia egin beharko da. Ikasleak edozer aukera dezake egokia dela frogatuz gero. Aholkulariaren lanetako bat emandako informazio guztia frogatzeko moduan planteatzea izango da. 4. Sujerentzia Aholkulariak ez du inongo erabakirik hartu behar. Hau da sistema honen berezitasun handiena. Horretarako aginduak alde batera utzi eta sujerentziak egin beharko ditu. Ikasleak sujerentziak bere horretan hartzea lortu beharko du. Arriskutsua izan baitaiteke ikasleak agindu bezala ulertzea. Bere mezuak moldatzen jakin beharko du hau gerta ez dadin. 5. Adibideak Argudioen puntuarekin lotuta egongo da hau, batez ere. Ikasleari gauzak ulertzeko eta erabiltzeko moduan jarri behar bazaizkio errazena adibideak ematea izan daiteke; baina ez edonolako adibideak. Zuzen-zuzen bere egoerarekin eta ezagutzekin lotuta daudenak badira askoz errazago ulertu eta bereganatuko ditu. Ezinbestekoa da, beraz, ikaslea ondo ezagutzea, ikaslearen inguruak, esperientziek, eta abarrekoek eskain dezaketena aprobetxatzeko.


Gurutzi Arregi Azpeitia - Wikipedia, entziklopedia askea.\n(«Gurutzi Arregi» orritik birbideratua)\nGurutzi Arregi Azpeitia (Lemoa, 1936ko azaroaren 12a - Zornotza, 2020ko maiatzaren 6a) bizkaitar etnografoa izan zen. Etniker eta Labayru erakundeetan lan egin zuen (hasieratik, sortzaileen taldeekoa izan baitzen); eta Euskal Herriko Atlas Etnografikoa koordinatu zuen.\nLemoa, 1936ko azaroaren 12a\nZornotza, 2020ko maiatzaren 6a (83 urte)\netnografoa eta unibertsitateko irakaslea\nGurutzi Lemoan jaio zen. Daniel Arregi lemoarra izan zuen aita eta Areatzako Arantzazu Azpeitia ama. Sei neba-arrebetan zaharrena izan zen bera. Ondoren, heldu ziren, Jose Mari, Juan Mari, Angel, Jesus Mari eta Luis Mari haren nebak. Gerra zibilaren eraginez Lemoatik alde egin behar izan zuten eta Enkarterrian eta Deustun bizi izan ostean, Durangora heldu zen Arregi-Azpeitia familia Gurutzik 4 bat urte zituenean. Harrezkero Durango bizi izan zen harik eta Eubako Orue egoitzara joan arte.\nPolitika eta Gizarte Zientzietan lizentziatu zen Deustuko Unibertsitatean. Función de la ermita en la vecindad tradicional de Bizkaia doktore-tesia aurkeztu zuen Unibertsitate horretan bertan.\n1972-1985 bitartean Jose Migel Barandiaranekin lan egin zuen. 1973tik Etniker proiektuan lan egin zuen Euskal Herriko material etnografikoen bilketa sistematikoa eginez. Euskal Herriko Atlas Etnografikoa koordinatu zuen, EAEko eta Nafarroako Gobernuen laguntzaz.\nEskoriatzako Irakasle Eskolan Kultura Antropologiako ikastaroak eman zituen 1982tik 1984ra. Bilboko Labayru Institutuko Etnografia Saileko zuzendaria izan zen, eta Bilboko Arkeologia, Etnografia eta Historia Museoa kudeatzen duen Patronatuko kide 1981-1989 bitartean. Eusko Ikaskuntzako idazkariorde izan zen (1979-1984), Antropologia-Etnografia Saileko lehendakari (1979-1986), eta idazkari-kudeatzaile (1982-1990).\nFrankismo osteko Durangoko lehenengo udalbatzan zinegotzia izan zen Arregi. Durangoko Arte eta Historia Museoaren bultzatzailea ere izan zen. Halaber, Gerediaga Elkarteko lehenengo bazkideetakoa. Ondoren, idazkari kargua hartu zuen elkartean. Beste hainbat kultur mugimendutan ere parte hartu zuen, Durangoko Kurutziaga ikastolaren sorreran esate baterako. \nErmitas de Bizkaia (1987)\nAlimentación Doméstica (1991)\nJuegos Infantiles (1993), Ritos Funerarios (1995)\nRitos del Nacimiento al Matrimonio (1997)\nOrigen y significación de las ermitas de Bizkaia(1999)\nGanadería y Pastoreo en Vasconia (2000)\nMedicina Popular (2004)\nCasa y Familia.\nInmemoriam de nuestro maestro don José Miguel de Barandiarán argitaratu zuen, Jose Migel Barandiaran antropologoari bere heriotzaren karietara egindako omenaldia.\n2004an, Durangoko Udalak Aukera Berdintasunerako saria eman zion, garai goiztiarrean emakumeak ardura-postuak lortzeko egin zituen ahaleginengatik.\n2012 Labayru Fundazioak Ohorezko Kideen artean sartu zuen.\n2015 Bilboko elizbarrutiko Ondare Artistikoaren aipamena saria eman zitzaion "Bilboko elizbarrutiko ondare material eta immaterialaren bilketa eta berreskuratze lanari eta ondare artistiko eta kulturalaren zabalkundeari egindako ekarpenagatik"\n2020ko urrian Durangoko Udalak Gurutzi Arregi etnografoa adopziozko alaba izendatzeko prozedura hasi zuen, Durangoko hamar bat lagunek egindako eskariari erantzunez. Udalbatza osatzen duten zinegotzi guztiek aho batez erabaki zuten izendatze-prozesuari hasiera ematea.\n2020ko azaroaren 12an, Gurutzi jaio zeneko urteurrenean, Durangoko udalak adopziozko alaba izendatu zuen, aho batez, eta omenaldi-ekitaldia eskaini zioten San Agustin kulturgunean. \n2020ko maiatzaren 6an hil zen Gurutzi. Labayruko kideek agur sentituak dedikatu zizkioten, tartean Adolfo Arejita fundazioko zuzendariak:\n« Beragaitik izan ez balitz, Labayru (lehen Ikastegia, orain Fundazioa) ez zan heldu dan puntura ailegauko. Helmuga non egoan jakin eta haraino ailegetan ahalegin guztiak egin. Erakundea, formaltasunen gainetik, edukiz hornitzen bultz egin. »\n↑ «Gurutzi Arregi Azpeitia. Etnografiaz maiteminduta» Bizkaiko Hitza 2020-05-08 Noiz kontsultatua: 2020-05-10.\n↑ «Gurutzi Arregi hil da, Bizkaiko ondare immateriala jaso zuen etnografoa» Argia Noiz kontsultatua: 2020-05-17.\n↑ (Gaztelaniaz) «Arregi Azpeitia, Gurutzi - Auñamendi Eusko Entziklopedia» aunamendi.eusko-ikaskuntza.eus Noiz kontsultatua: 2020-05-06.\n↑ «Elkarrizketa: Gurutzi Arregi» www.euskonews.eus Noiz kontsultatua: 2020-05-06.\n↑ «Guía de Comunicación Abierta: Gurutzi Arregi Azpeitia» gida.irekia.euskadi.eus Noiz kontsultatua: 2020-05-06.\n↑ (Gaztelaniaz) «Etniker Bizkaia» Etniker Euskalerria Noiz kontsultatua: 2020-05-06.\n↑ a b c «Gurutzi Arregi etnografo durangarra hil da - Durango» Anboto.org Noiz kontsultatua: 2020-05-06.\n↑ dotb.eus Noiz kontsultatua: 2020-05-06.\n↑ «Gurutzi Arregi etnografo durangarra goizaldean hil da» durangon.com 2020-05-06 Noiz kontsultatua: 2020-05-11.\n↑ (Ingelesez) «"Casa y familia", séptima contribución del ‘Atlas Etnográfico de Vasconia'» www.unav.edu Noiz kontsultatua: 2020-05-06.\n↑ (Gaztelaniaz) «Inmemoriam de nuestro maestro don José Miguel de Barandiarán» www.eusko-ikaskuntza.eus Noiz kontsultatua: 2020-05-06.\n↑ (Gaztelaniaz) «Gurutzi Arregi, premiada» Labayru Fundazioa Noiz kontsultatua: 2020-05-06.\n↑ «Durangoko Udalak Gurutzi Arregi etnografoa alaba adoptibo izendatzeko prozedura hasi du - Durango» Anboto.org Noiz kontsultatua: 2020-10-31.\n↑ «Gurutzi Arregi etnografoa "alaba adoptiboa" izendatuko du Durangok» Argia Noiz kontsultatua: 2020-11-06.\n↑ «Gurutzi Arregi, 'Durangoko alaba'» Bizkaiko Hitza 2020-11-06 Noiz kontsultatua: 2020-11-06.\n↑ «[BIDEOA Gurutzi Arregi Durangoko adopziozko alaba izendatu dute - Durango»] Anboto.org Noiz kontsultatua: 2020-11-13.\n↑ «GURUTZI ARREGI, gugaz betiko» Labayru Fundazioa 2020-05-08 Noiz kontsultatua: 2020-05-17.\nAzken aldaketa 13 azaroa 2020(e)an, 08:49(e)tan\nOrriaren azken aldaketa: 13 azaroa 2020, 08:49.